Παπαπέτρου: “Έτσι ο Ολυμπιακός θα παραμείνει ανταγωνιστικός” | ebasket.gr\n28/02 12:57 Παίκτης του MasterChef πανηγύρισε την παραμονή του με φανέλα του Ολυμπιακού [vid]\nΚεντρική Basket League Ολυμπιακός Παπαπέτρου: “Έτσι ο Ολυμπιακός θα παραμείνει ανταγωνιστικός”\nΠαπαπέτρου: “Έτσι ο Ολυμπιακός θα παραμείνει ανταγωνιστικός”\nΔημοσίευση στις 07/03 12:20\nΟ Ιωάννης Παπαπέτρου ανανέωσε το blog του στην ιστοσελίδα της Euroleague κι αναφέρθηκε στα τελευταία νέα του Ολυμπιακού. Μίλησε για τη νίκη επί του Παναθηναϊκού και τον ερχομό του Μπόμπι Μπράουν, ενώ αποκάλυψε τον τρόπο που η ομάδα του Γιάννη Σφαιρόπουλου παραμένει τόσο ανταγωνιστική.\nTο blog του Ιωάννη Παπαπέτρου στην ιστοσελίδα της Euroleague:\nΌπως θα γνωρίζετε, προερχόμαστε από μεγάλη εκτός έδρας νίκη κόντρα στον Παναθηναϊκό. Το ελληνικό ντέρμπι είναι πάντα συναρπαστικό για να παίζεις και όλοι περιμέναμε να είναι οριακό. Πήραμε το προβάδισμα και νιώσαμε πως είχαμε τον έλεγχο του αγώνα, αλλά θα έπρεπε να είχαμε τη δυνατότητα να μην τους επιτρέψουμε να κάνουν το παιχνίδι τους. Έβγαλαν κάποιες άμυνες και γύρισαν την κατάσταση. Έπεσε η απόδοσή μας και όχι μόνο τους επιτρέψαμε να επιστρέψουν στο παιχνίδι, αλλά και να πιστέψουν πως μπορούσαν να κερδίσουν. Το παιχνίδι πήγε στην παράταση, αλλά στο τέλος πήραμε τη νίκη.\nΤο να παίζεις στο ΟΑΚΑ είναι πάντα διαφορετικό από οπουδήποτε αλλού, λόγω της ατμόσφαιρας. Πας εκεί και πρέπει να είσαι έτοιμος για μάχη. Έχουν μια πολύ καλή έδρα και η ατμόσφαιρα τους βοηθάει να την προστατεύουν πολύ καλά. Ο Παναθηναϊκός σπάνια χάνει εντός έδρας, νικάει τις περισσότερες ομάδες. Είναι πολύ καθοριστικό να μείνουμε συγκεντρωμένοι όταν παίζουμε εκεί, αυτό είναι το πιο σημαντικό.\nΠρέπει να τα μπλοκάρεις όλα και να παίξεις. Πρέπει να είσαι συγκεντρωμένος και αυτό συνήθως είναι δύσκολο σε άδεια γήπεδα παρά σε μια ατμόσφαιρα όπως αυτή που βιώσαμε στο ΟΑΚΑ. Θεωρώ και πιστεύω ότι ότι και οι άλλοι παίκτες θα νιώθουν έτσι, ότι είναι πάντα καλύτερο να παίζεις κόντρα σε κάποιον με χιλιάδες οπαδούς, που πανηγυρίζουν για την άλλη ομάδα και βάζουν πίεση σε σένα.\nΥπογράψαμε τον Μπόμπι Μπράουν, που είναι μια σπουδαία προσθήκη για εμάς. Είναι πολύ έμπειρος και όσα έχω δει ως ώρας είναι και σπουδαίος τύπος. Μπορεί να σκοράρει, να δημιουργήσει για τους άλλους, κάτι που μας έλειψε. Είναι έμπειρος και αυτό είναι μεγάλη ώθηση για την ομάδα μας, έτσι θεωρώ ότι ήταν μεγάλη προσθήκη για εμάς. Όσο πιο καλούς παίκτες έχουμε, τόσο το καλύτερο.\nΈχουμε πολλούς παίκτες που μπορούν να μπουν σε κάθε παιχνίδι και να παίξουν καλά. Θα είναι πολύ δύσκολο για εμάς να έχουμε μια κακή μέρα. Αυτό που κάνει την ομάδα ισχυρή είναι αυτό ακριβώς, πως κάποιος παίκτης μπορεί να παίξει άσχημα, αλλά κάποιος άλλος θα κάνει ένα βήμα μπροστά και θα τον καλύψει, έτσι η ομάδα θα παραμείνει ανταγωνιστική. Έχουμε πολλούς παίκτες με ποιότητα και όσο περισσότερους έχουμε, τόσο το καλύτερο. Με τη νίκη κόντρα στον Παναθηναϊκό πήραμε και την πρόκριση στα play off, έτσι ο επόμενος στόχος είναι να πάρουμε και το πλεονέκτημα έδρας.\nΕίχαμε κακές ήττες, αλλά και μεγάλες νίκες, αρκετές για να παλέψουμε για τον επόμενο στόχο. Το καλό με την Ευρωλίγκα είναι πως κάθε παιχνίδι είναι πιο σημαντικό από το επόμενο. Έχουμε έξι παιχνίδια ακόμα στην κανονική διάρκεια και πρέπει να προσεγγίσουμε καθένα από αυτά σαν να είναι τελικός. Ξέρουμε πόσο ξεχωριστό είναι να παίζεις μπροστά στον κόσμο σου. Είναι πολύ σημαντικό για εμάς εάν θέλουμε να πάμε στο Final Four.\nΕίχα την τύχη να πάω στην Cool Euroleague με τον φίλο μου, Κώστα Παπανικολάου και είχα χρόνο για διασκέδαση. Ήταν καταπληκτικό, μια από τις πιο αστείες εμπειρίες για μένα φέτος. Ήταν μια διαφορετικού είδους συνέντευξη. Παίξαμε παιχνίδια και κάναμε αρκετά αστεία. Δεν μιλήσαμε πολύ σχετικά με τα σοβαρά πράγματα, αλλά για την ελληνική παράδοση και τα πράγματα που συνηθίζουμε να κάνουμε.\nΚάναμε κάποιες διασκεδαστικές δραστηριότητες και πολλά διαφορετικά πράγματα γενικά. Όταν τελειώσαν οι τέσσερις ώρες που περάσαμε στην εκπομπή δεν ένιωθα τίποτα! Είχαμε την ευκαιρία να γνωρίσουμε τον απίστευτο Django. Μας άρεσε πολύ ο Bob B και o Django. Είναι πολύ καλοί και είμαστε χαρούμενοι που είχαμε την ευκαιρία να τους συναντήσουμε. Ο Django είναι πολύ αστείος. Σέρβοι και Έλληνες είναι σαν αδέρφια!\nΠροηγούμενο Ευρωλίγκα: Τελική αναμέτρηση\nΕπόμενο Όσα έγιναν στο Καρδίτσα – Αρκαδικός (vid)


Δημοσθένης Μιχαλεντζάκης: Με τρία χρυσά μετάλλια ολοκλήρωσε την παρουσία του στο Πανευρωπαϊκό Πρωτάθλημα - Επόμενος στόχος το Τόκιο - evros24.gr\nΔημοσθένης Μιχαλεντζάκης: Με τρία χρυσά μετάλλια ολοκλήρωσε την παρουσία του στο Πανευρωπαϊκό Πρωτάθλημα – Επόμενος στόχος το Τόκιο\nΠρωταθλητής Ευρώπης σε τρία αγωνίσματα (50 ελεύθερο,100 ελεύθερο,100 πεταλούδα) φορτωμένος με τρία χρυσά μετάλλια θα επιστρέψει στην Ελλάδα ο Δημοσθένης Μιχαλεντζάκης που ολοκλήρωσε την αγωνιστική του παρουσία στο Πανευρωπαϊκό Πρωτάθλημα Κολύμβησης.\nΟ ίδιος, με ανάρτησή του στο fb ανακοίνωσε την ολοκλήρωση της προσπάθειάς σου, έχοντας αποσύρει τη συμμετοχή από τον αγώνα των 200 μ. μεικτής κολύμβησης, αφού υπέστη έναν μικροτραυματισμό.\n“Δυστυχώς η προσπάθεια μου στο Πανευρωπαϊκό πρωτάθλημα σταματάει εδώ λόγω μικροτραυματισμού, αποσύροντας την συμμετοχή μου στα 200μ. Μεικτή!!\nΣας ευχαριστώ για τις ευχές σας, αντεύχομαι σε όλους τα καλύτερα!”\nΑξίζουν θερμά συγχαρητήρια και πολλά μπράβο στον Δημοσθένη, αλλά και στον προπονητή του Τάσσο Καλλιτσάρη, για τα απίθανα αποτελέσματα που έφεραν στο Πανευρωπαϊκό, μετά από σκληρές προπονήσεις, θυσίες και κόπους χρόνων.\nΌπως όλα δείχνουν και κυρίως τα γεγονότα, τα κερδισμένα μετάλλια, οι δύο τους είναι ένα απίθανό δίδυμο ασταμάτητο!\nΠάντα επιτυχίες τους ευχόμαστε και είμαστε σίγουροι ότι στο μέλλον θα τους πούμε πολλά ακόμα μπράβο. Άλλωστε η δύσκολη και επίπονη προσπάθειά τους συνεχίζεται, αφού το βλέμμα τους τώρα είναι στραμμένο στο Τόκιο!


Επίσης η «υγεία» στην ομάδα είναι βέβαιο ότι θα προσελκύσει νέους ή και παλιούς!!! «παίχτες» που είναι σίγουρο ότι και αγαπούν το Παναθηναϊκό και επιθυμούν να συμμετέχουν ενεργά. Αλλά είναι σεβαστό ο καθένας να μη θέλει να βάλει λεφτά σε ένα βαρέλι χωρίς πάτο όπως είναι τα πρωτάθλημά μας σήμερα, του οποίου η απαξίωση είναι φανερή παντού. Όλο λιγότεροι παρακολουθούν ελληνικό πρωτάθλημα ή δίνουν λεφτά να το παρακολουθήσουν, όλο λιγότεροι διαβάζουν εφημερίδα, όσο για τις καφετέρειες???. Μετά τα Χριστούγεννα κάθε Κυριακή κυνηγούν με το τουφέκι τον πελάτη να κάτσει να δει μπάλα. Η ζημιά δηλαδή, με την ευρεία έννοια, ξεφεύγει από τα όρια του «ασβέστη», αλλά κάποιους τους ενδιαφέρει η φιέστα τους το Μάιο. Ε λοιπόν σας αφήνουμε να ζείτε στην ουτοπία σας. Ο πραγματικός κόσμος, ειδικά ο μεγάλος κόσμος, όπως αναφέρθηκε και σε σχετικό post στο site λέει: «NO PAO NO PARTY». Να τους δούμε σε κανά δύο με τρία χρόνια που η βαθμολογία της χώρας στην Ευρώπη θα είναι στα «τάρταρα» και θα πρέπει να ιδρώσουν για τα λεφτά του C.L. Μην ξεχνάτε ότι μια χρονιά δεν πήραν το «πακέτο» και πήγαν να διαλυθούν! Είναι όλα «καυτά» θέματα που χρίζουν πολύωρης ή πολυσέλιδης ανάλυσης.


Από… Δευτέρα ο Σουμούντιτσα - Onsports.gr\nΦάνης Σταθόπουλος\t15 Ιουλίου 2011, 12:30\nΑπό… Δευτέρα ο Σουμούντιτσα\nΜικρή αλλαγή δεδομένων έχουμε στην Καβάλα σχετικά με το πότε θα πιάσει δουλειά ο Μάριους Σουμούντιτσα στην ομάδα.\nΟ νέος τεχνικός των Αργοναυτών θα αφιχθεί αύριο (16/07) στην μακεδονική πόλη, αλλά η πτήση του είναι προγραμματισμένη για το βράδυ. Με δεδομένο ότι την Κυριακή (17/07) οι παίκτες θα έχουν ρεπό, φαίνεται ότι η πρώτη προπόνηση του ΑΟΚ υπό τις οδηγίες του Σουμούντιτσα θα γίνει την Δευτέρα (18/07).\nΟ νέος προπονητή των «κυανόλευκων» θα πάει στην Καβάλα συνοδευόμενος από τον πρόεδρο του συλλόγου, Σταύρο Ψωμιάδη. Μαζί του θα φέρει και τρεις συνεργάτες του για τα πόστα του βοηθού προπονητή, του γυμναστή και του προπονητή τερματοφυλάκων.\nΟ Ρουμάνος τεχνικός γνωρίζει ότι τη δεδομένη στιγμή ο ΑΟΚ έχει τρανταχτές ελλείψεις στο ρόστερ του, αλλά έχει ήδη προχωρήσει τις επαφές του με παίκτες από την πατρίδα του.\nΗ έλευση του «Σούμι» θα φέρει και μεταγραφές για τον ΑΟΚ, ο οποίος έχει ως προτεραιότητα να πείσει τον Ρουμάνο τερματοφύλακα Πέντρου Μπορνέσκου. Όσον αφορά τα συμβόλαια που λήγουν, η μοναδική εξέλιξη είναι ότι ο Ντουγκλάο φέρεται να έχει ειδοποιήσει τη διοίκηση ότι θα επιστρέψει τη Δευτέρα (18/07). Για τους Αμπντούν, Ονουάτσι ισχύουν τα ίδια με τις προηγούμενες μέρες. Οι δύο παίκτες δεν πρόκειται να επιστρέψουν στις προπονήσεις του συλλόγου, αφού επιθυμούν να πάρουν μεταγραφή για άλλη ομάδα.


Αυτή 28χρονη μπορεί να είναι ίδια με τη Barbie, αλλά μόλις μάθετε ΓΙΑΤΙ έγινε έτσι; Θα σοκαριστείτε! - Fanpage\nΜε την πρώτη ματιά, φαίνεται ότι η 28χρονη Angelica Kenova από τη Ρωσία ζει μια υπέροχη ζωή: είναι όμορφη, έχει ένα φοβερό σώμα, και φαινομενικά ζει μια παραμυθένια ζωή. Αλλά και κάτι άλλο κρύβεται πίσω από αυτή την ιδανική όψη.\nΑπό την ημέρα της γέννησής της, οι γονείς της την αντιμετωπίζουν σαν μια ζωντανό κούκλα. Εκείνοι καθορίζουν τι θα φοράει, τι τρώει, και πού πηγαίνει. Ζει ακόμα στο πατρικό της σπίτι και σπάνια, αν όχι ποτέ, παίρνει τις δικές της αποφάσεις.\nΣτόχος των γονιών της ήταν πάντα να κάνουν την κόρη τους να μοιάζει με μια κούκλα Barbie. Αν ρίξετε μια ματιά στις φωτογραφίες της, θα δείτε ότι το έχουν πετύχει σε μεγάλο βαθμό.\nΗ ομοιότητα είναι παράξενη…\nΗ μητέρα της Angelica έχει αναλάβει το πρόγραμμα της γυμναστικής και της διατροφής της, που είναι σχεδιασμένο να διατηρήσει το κουκλίστικο σώμα της.\nΙσχυρίζεται ότι είναι απολύτως «φυσική», χάρη στην πειθαρχία και τα καλά γονίδια της εμφάνισής της.\n«Η Barbie είναι ένα πρότυπο και είδωλο για τα μικρά κορίτσια σε όλο τον κόσμο. Είμαι ευγνώμων που μου βγαίνει τόσο εύκολα», δηλώνει η Angelica, καθώς στέκεται δίπλα στους γονείς της. Ζυγίζει μόλις 38 κιλά και έχει περίμετρο μέσης 50 εκατοστά. Περνάει ώρες στο γυμναστήριο καθημερινά, αλλά ισχυρίζεται πως δεν θα μπορούσε να είναι πιο ευτυχισμένη.\nΤο όνειρό της είναι να γίνει διεθνώς γνωστή και ήδη βρίσκεται σε καλό δρόμο, έχοντας πάνω από 13.000 ακόλουθους στο Instagram.\nΩστόσο, παρά τους χιλιάδες θαυμαστές της, υπάρχει κάτι που λείπει από τη ζωή της Angelica: μια ρομαντική σχέση. «Θα ήταν δύσκολο δεδομένου ότι η μητέρα μου είναι πάντα μαζί μου», είπε. «Όλοι οι άνδρες που ξέρω είναι απλά φίλοι.»\nΔεν θέλει να απογοητεύσει την οικογένειά της, και έτσι ποτέ δεν σκέφτηκε να μείνει μόνη της. Αισθάνεται ότι χρωστάει κάτι στους γονείς της, «Μου παρέχουν τόσα πολλά. Είμαι ευγνώμων για όλα όσα έχουν κάνει.» Δεν είναι ακόμα έτοιμη να αφήσει τη φωλιά της, αλλά ελπίζει μια μέρα να γνωρίσει τον Γοητευτικό Πρίγκηπα (ή τον Κεν).\nΜέχρι τότε, θα συνεχίσει να ζει στον ροζ, κουκλίστικο κόσμο της.


Επτά παραμύθια μία ιστορία – Κόκκινη Αλεπού\nΑρχική/Βιβλία/Επτά παραμύθια μία ιστορία\nΚείμενα: Χανς Κρίστιαν Άντερσεν\nΗ ιστορία ξεκινάει με ένα ξύλινο στρατιωτάκι που δόθηκε σαν δώρο σε ένα αγόρι μια παραμονή Χριστουγέννων. Το στρατιωτάκι τοποθετήθηκε στο ίδιο τραπέζι που βρισκόταν και μια μπαλαρίνα. Στρατιώτης και μπαλαρίνα ερωτεύτηκαν, όμως τα σχέδιά τους χάλασε ένα κακό ξωτικό. Η ιστορία είναι λίγο-πολύ γνωστή, ο στρατιώτης θα πέσει από το παράθυρο, μέσα σε ε΄να ρυάκι και τελικά θα βρεθεί στη θάλασσα, όπου θα τον καταπιεί ένα μεγάλο ψάρι… Πίσω στο σπίτι, στο τραπέζι, η μπαλαρίνα θα αρχίσει να εξιστορεί στο ξωτικό τη δική της ιστορία. Πως δεν ήταν πάντα μπαλαρίνα, ούτε ζούσε σε παλάτι, δεν ήταν καν παιχνίδι, αλλά ένα κορίτσι, που πουλούσε σπίρτα για να ζήσει… Μήπως κι αυτό σας θυμίζει κάτι; Ο σκηνοθέτης και ηθοποιός Γιώργος Νανούρης πήρε επτά πασίγνωστα παραμύθια του Αντερσεν και έπλεξε μια καινούργια ιστορία με ήρωες και χαρακτηριστικά στοιχεία από τα αγαπημένα παραμύθια του Δανού συγγραφέα. Από μπροστά μας, όσο το διαβάζουμε, περνούν οι πρωταγωνιστές από το Κοριτσάκι με τα σπίρτα, τα Κόκκινα παπούτσια, την Πριγκίπισσα και το μπιζέλι, το Μολυβένιο Στρατιωτάκι, το Μαγικό σεντούκι, τον Χιονάνθρωπο και το Έλατο. Ολα δεμένα μαζί δημιουργούν ένα νέο παραμύθι, που παρουσιάστηκε μέσα στις γιορτές στην Αίθουσα Χρήστος Λαμπράκης του Μεγάρου Μουσικής Αθηνών με τη συμμετοχή μουσικών της Καμεράτας υπό τη διεύθυνση του Παναγιώτη Βλάχου. Το βιβλίο που κρατάμε στα χέρια μας είναι η μεταφορά της παράστασης «Τα παραμύθια του Χανς Κρίστιαν Άντερσεν» στο χαρτί, η οποία εμπλουτίστηκε και απογείωθηκε χάρη στις χαρακτηριστικές και πανέμορφες εικονογραφήσεις του Φίλιππου Φωτιάδη.


Μπρόκολο: Ο πράσινος θησαυρός στο πιάτο μας | Κοντολογίς\nΜπρόκολο: Ο πράσινος θησαυρός στο πιάτο μας\n28 Νοεμβρίου 2016, 04:45\nΕάν θέλετε ένα λαχανικό με υψηλή διατροφική αξία και πλούσιες ευεργετικές ιδιότητες τότε αυτό είναι το μπρόκολο. Ένα λαχανικό που παρότι για πολλούς δεν είναι ιδιαίτερα εύγεστο, είναι όμως απαραίτητο για την καλή μας υγεία. Εν συντομία θα αναδείξουμε τα διατροφικά του οφέλη στον οργανισμό.\nΚοντινός συγγενής του λάχανου και του κουνουπιδιού, το μπρόκολο ανήκει στην οικογένεια των Κραμβοειδών και προέρχεται από το άγριο λάχανο. Το μπρόκολο έχει τις ρίζες του στην Ιταλία, αφού Broccolo στα ιταλικά σημαίνει «λάχανο βλαστάρι».\nΠοιες βιταμίνες περιέχει\nΤο μπρόκολο είναι πλούσιο σε βιταμίνες A, B1, C, β-καροτίνη, καθώς και σε φυλλικό οξύ, σίδηρο, μαγνήσιο, κάλιο και ασβέστιο. Επίσης, περιέχει, σε μικρότερη ποσότητα, σχεδόν όλα τα υπόλοιπα ιχνοστοιχεία και βιταμίνες!\n•Το μπρόκολο δρα ευεργετικά στο καρδιαγγειακό σύστημα, χάρη στην ισχυρή αντιοξειδωτική του σύνθεση.\n•Τα κραμβοειδή είναι από τα κυριότερα λαχανικά που μειώνουν τον κίνδυνο εμφάνισης εγκεφαλικού.\n•Ερευνητές από το University of California, Berkeley στην Αμερική, βρήκαν ότι η κατανάλωση μπρόκολου συμβάλλει στην αντιμετώπιση του καρκίνου. Ειδικότερα, περιέχει 2 φυτοχημικά που ονομάζονται ινδόλες και ισοθειοκυανάτες, οι οποίες αυξάνουν τη δραστηριότητα μιας ομάδας ενζύμων που καταστρέφουν τους καρκινικούς παράγοντες.\n•Το μπρόκολο είναι ωφέλιμο και κατά του διαβήτη. Σύμφωνα με τους ερευνητές, οι ενώσεις, όπως η σουλφοραφάνη που βρίσκονται σε αυτό μπορούν να βοηθήσουν στην αντιμετώπιση της αγγειακής νόσου του διαβήτη.\n•Η σουλφοραφάνη που περιέχει, βοηθά και στην προστασία της υγείας του βλεννογόνου του στομάχου, αφού καταπολεμά το ελικοβακτηρίδιο του πυλωρού, που ενοχοποιείται για την πρόκληση γαστρίτιδας και πεπτικού έλκους.\n•Το πλήθος των βιταμινών που περιέχει το μπρόκολο, βοηθά επίσης και στην διατήρηση μιας λαμπερής επιδερμίδας.\n•Βοηθά την υγεία των ματιών: H ζεαξανθίνη, το βασικό συστατικό στο μπρόκολο, έχει αποδειχτεί πολύ ωφέλιμη για τα μάτια, ενώ η βιταμίνη Α, C, E, ο φώσφορος και η βήτα-καροτίνη που ανήκουν στα θρεπτικά συστατικά του συντελούν στην επιδιόρθωση των βλαβών που προκαλούνται από τις ακτίνες UV. Επίσης, αποτρέπουν την εμφάνιση οφθαλμολογικών προβλημάτων που προξενούνται σε μεγαλύτερες ηλικίες, όπως ο καταρράκτης και η εκφύλιση ωχράς κηλίδας.\n•Τονώνει το ανοσοποιητικό: Το μπρόκολο λόγω του ότι περιέχει βιταμίνη C, βήτα καροτίνη, σελήνιο, ψευδάργυρο, φώσφορο, χαλκό, βοηθά στο χτίσιμο ενός γερού ανοσοποιητικού συστήματος.\nΠώς διαλέγω καλό μπρόκολο\nΈνα καλό μπρόκολο περιέχει σκούρα καταπράσινα και συμπαγή κεφαλάκια απαλλαγμένα από κίτρινες αποχρώσεις. Αυτά που δεν είναι φρέσκα είναι μαραμένα και μαλακά, ενώ τα πολύ ώριμα έχουν πάνω τους άνθη.\nΠόσο μπρόκολο χρειαζόμαστε;\nΜία μερίδα κάθε τρεις ή τέσσερις ημέρες είναι απαραίτητη για την προστασία από τα εκφυλιστικά νοσήματα.\nΠροηγούμενο άρθρο Το μεγαλύτερο Χριστουγεννιάτικο κερί\nΕπόμενο άρθρο F1: Η Williams έκανε δώρο το μονοθέσιο από το GP της Βραζιλίας στον Massa


Χριστούγεννα: δύο σκέψεις… – ΤΟ ΜΠΛΟΓΚΑΚΙ ΜΟΥ\nΉρθε και φέτος η μεγάλη γιορτή των Χριστουγέννων. Φώτα, δώρα, φαγητά… Σκεπτόμουν ότι κινδυνεύουμε να μετατρέψουμε αυτή τη γιορτή σε ένα κοσμοπολίτικο, κοινωνικό happening, αλλοιώνοντας το αρχικό και βαθύ νόημά της!\nΑς μη ξεχνάμε: Χριστούγεννα = γέννηση του Χριστού. Ο Θεός για πολλούς είναι η ίδια η ζωή τους και για πολλούς άλλους είναι αδιάφορο ή ασήμαντο πρόσωπο, αλλά … μέχρι νεωτέρας! Είναι λυπηρό να θυμόμαστε το Χριστό μόνο όταν περνούμε κάποια δυσκολία… Και είναι ακόμη πιο λυπηρό να ζούμε χωρίς Θεό! Σκέψου τα λίγο όλα αυτά!\nΦυσικά δεν είναι κακό να είμαστε χαρούμενοι αυτές τις μέρες. Ούτε τα εδέσματα και τα δώρα είναι απορριπτέα. Θα έλεγα ότι όλα αυτά επιβάλλονται! Όμως ας μην εστιάζουμε στο κερασάκι της τούρτας! Σκέφτηκες όμως ειδικά αυτές τις μέρες να μοιράσεις απλόχερα αγάπη, χαμόγελο, ευτυχία στους γύρω σου; Μήπως θυμήθηκες εκείνους που αυτές τις μέρες δε μπορούν να γελάσουν; Και κάτι πιο δύσκολο: μήπως έκανες κάποιο καλό για σένα, όχι τόσο για το σώμα σου, όσο για την ψυχή σου, για το χαρακτήρα σου, για να βελτιώσεις τον εαυτό σου;\nΜου έστειλαν ένα email με μια όμορφη παρουσίαση. Αν θες να τη δεις, κάνε κλικ εδώ: x-mas-birthday.pdf.\nΘρησκεία - Έθνος | 31 Δεκεμβρίου 2008


Ι.Ν.Αγίας Βαρβάρας Πατρών κ' Οσίου Σάββα: ΟΙ ΤΥΠΟΙ ΤΩΝ ΗΛΩΝ. ΑΠΟΔΕΙΞΕΙΣ ΤΗΣ ΑΝΑΣΤΑΣΕΩΣ. ΧΡΙΣΤΟΣ ΑΝΕΣΤΗ, ΑΛΗΘΩΣ ΑΝΕΣΤΗ!\nΟΙ ΤΥΠΟΙ ΤΩΝ ΗΛΩΝ. ΑΠΟΔΕΙΞΕΙΣ ΤΗΣ ΑΝΑΣΤΑΣΕΩΣ. ΧΡΙΣΤΟΣ ΑΝΕΣΤΗ, ΑΛΗΘΩΣ ΑΝΕΣΤΗ!\nΥπάρχει ποιο χαρμόσυνος χαιρετισμός; Χριστός Ανέστη σημαίνει νικήθηκε ο θάνατος, υπάρχει αιώνιος ζωή, άνοιξε η πόρτα του Παραδείσου.\nΘυμάστε, όταν ο Κύριός μας αναστήθηκε, εμφανίστηκε στους δέκα μαθητές Του. Έλειπε ο Απόστολος Θωμάς. Τους έδειξε τα χέρια Του να δουν τα σημάδια από τα καρφιά και τους έδειξε και την πλευρά Του να δουν το σημάδι από τη λόγχη, που τον είχαν χτυπήσει. Όλο το άλλο σώμα Του, όπως λένε οι Πατέρες της Εκκλησίας, ήταν υγιέστατο. Δεν υπήρχαν σημάδια από το φραγγέλωμα ή από το ακάνθινο στεφάνι, αλλά υπήρχαν οι τύποι των ήλων (των καρφιών) και η πληγή από τη λόγχη. Είναι γραμμένο στην αποκάλυψη: «Όψονται εις ον εξεκέντησαν», δηλαδή, και οι εχθροί του Χριστού, όταν θα έλθει στην Δευτέρα Παρουσία, θα δουν Αυτόν τον οποίον εκέντησαν με τη λόγχη.\nΟι μαθητές είπαν στον Απόστολο Θωμά, είδαμε τον Κύριο. Εκείνος τότε απάντησε: «Αν δεν τον δω και αν δεν δω τα σημάδια από τα καρφιά στα χέρια Του και δεν βάλω το δάχτυλό μου εκεί και δεν βάλω το χέρι μου στην πλευρά Του, δε θα πιστέψω. Αυτό δείχνει δυσπιστία, αλλά και κάτι άλλο, μία καλή ζήλια (Άγιος Ρωμανός Μελωδός). Ήθελε και αυτός να δει τον Χριστό. Σκέφτηκε, εσείς τον είδατε τον Χριστό, εγώ γιατί να μην τον δω;\nΚαι ο Χριστός του κάνει τη χάρη μετά από οκτώ ημέρες, την επομένη Κυριακή, εμφανίζεται πάλι στο υπερώο, όπου ήσαν οι μαθητές και λέει στον Θωμά: «Έλα, φέρε το δάχτυλό σου εδώ και δες τα χέρια μου και φέρε το χέρι σου και βάλτο εις την πλευρά μου και μην γίνεσαι άπιστος, αλλά πιστός». Τότε ο απόστολος Θωμάς, δεν ξέρουμε αν έκανε αυτή την κίνηση ή όχι, διότι δεν το λέει ο ευαγγελιστής Ιωάννης, απευθυνόμενος στον Κύριο ανεφώνησε: «Ο Κύριος μου και ο Θεός μου».\nΑυτό που έκανε ο Χριστός τότε, το κάνει μέσα σε όλους τους αιώνες. Το κάνει και σήμερα, στις μέρες μας. Λέει σε όλους τους ανθρώπους, ελάτε να δείτε τα σημάδια από τα καρφιά και από τη λόγχη. Θα διερωτηθείτε εύλογα: «Πώς γίνεται αυτό; Δεν παρουσιάστηκε σε εμάς ο Χριστός». Ασφαλώς, δεν παρουσιάστηκε σε εμάς ο Χριστός, αλλά υπάρχουν πολλά σημεία θαυμαστά και μεγαλειώδη που μπορούμε να πούμε ότι με αυτά μας δείχνει ο Χριστός τους τύπους των ήλων Του.\nΤο πρώτο σημείο είναι το φως της Αναστάσεως. Ξέρετε, ότι κάθε Μεγάλο Σάββατο μπαίνει ο Πατριάρχης το πρωί στον Πανάγιο Τάφο και κάποια ώρα ο Θεός δίνει το φως της Αναστάσεως μόνο στον Ορθόδοξο Πατριάρχη. Όταν κάποτε είχαν πληρώσει οι Αρμένιοι τους Τούρκους φύλακες του Παναγίου Τάφου και μπήκε μέσα ο Αρμένιος Πατριάρχης, τότε δεν έδωσε ο Θεός το φως σε αυτόν, διότι είναι αιρετικός και η αίρεση δεν σώζει, αλλά σχίστηκε μία κολώνα του Τάφου και βγήκε το φως και άναψε την λαμπάδα του Ορθόδοξου Πατριάρχη που ήταν απ’ έξω. Αυτό το θαύμα, δυστυχώς υπάρχουν άνθρωποι που δεν το δέχονται ή το συκοφαντούν και το διαστρεβλώνουν, κατά την καρδία τους ο καθένας. Όμως, όποιος έχει καλή διάθεση καταλαβαίνει, ότι δεν μπορεί να πει κανείς ότι κάτι συμβαίνει εκείνη την ημέρα και βγαίνει αυτό το φώς. Γιατί; Διότι η εορτή του Πάσχα, όπως ξέρετε είναι κινητή εορτή. Δεν είναι σαν τα Χριστούγεννα που είναι πάντοτε 25 Δεκεμβρίου. Φέτος το Πάσχα ήταν 8 Απριλίου, πέρυσι ήταν άλλη ημερομηνία και του χρόνου θα είναι άλλη. Οπότε, δεν μπορεί να πει κανείς ότι εκείνη την ημέρα κάτι γίνεται, αφού είναι κινητή εορτή. Και κάτι άλλο, δεν δίνει ο Θεός το φως πάντα την ίδια ώρα. Φέτος, από ότι έμαθα το έδωσε πολύ γρήγορα, ενώ άλλες φορές μπορεί να περάσουν δύο και τρείς ώρες από τη στιγμή που θα μπει ο Πατριάρχης μέσα στον Πανάγιο Τάφο.\nΜία γνωστή μου κυρία είχε πάει μία χρονιά τη Μεγάλη Εβδομάδα και το Πάσχα στα Ιεροσόλυμα. Όταν γύρισε, δεν έβρισκε λόγια να μου περιγράψει τι έγινε με το φως της Αναστάσεως. Το Μεγάλο Σάββατο το πρωί ήταν σε ένα μπαλκονάκι απέναντι από τον Πανάγιο Τάφο και έβλεπε τι γινόταν. Πριν βγει ο Πατριάρχης από τον Τάφο, είδε να βγαίνουν από τον κλεισμένο Τάφο γαλάζιες φλόγες σαν κορδέλες, οι οποίες άναψαν λαμπάδες χριστιανών και άναψαν τα καντήλια των παρεκκλησίων που είναι κοντά στον Τάφο. Όταν δε βγήκε ο Πατριάρχης, έλαμπε ολόκληρος.\nΔεν ξέρω, αν έχετε προσέξει, πως μιλάμε για το φως της Αναστάσεως. Γιατί; Διότι για ένα μικρό διάστημα είναι φως, δεν είναι φωτιά. Μπορεί κανείς να σταυρώσει το μέτωπό του, να σταυρώσει τον εαυτό του, και δεν καίγεται διότι είναι φώς. Μετά από λίγο γίνεται φωτιά και αυτό το καταλαβαίνει κανείς, διότι αρχίζει να λιώνει το κερί.\nΈνα δεύτερο σημείο είναι ο αγιασμός. Όπως ξέρετε, υπάρχει ο μικρός αγιασμός και ο μεγάλος αγιασμός. Ο μικρός αγιασμός γίνεται οποιαδήποτε ημέρα του έτους, ενώ ο μεγάλος αγιασμός γίνεται μόνο ανήμερα τα Φώτα και την παραμονή των Φώτων. Ο μεγάλος αγιασμός είναι νερό ενωμένο με το Άγιο Πνεύμα, είναι το ίδιο νερό με το νερό του Βαπτίσματος. Ενώ ο μικρός αγιασμός είναι απλώς αγιασμένο νερό. Το νερό του μεγάλου αγιασμού και του μικρού αγιασμού δεν χαλάει ποτέ. Ο επί σαράντα χρόνια πνευματικός μου πατέρας, ο πατήρ Γεώργιος Παπασταύρου, μου έχει πει ότι έχει μεγάλο αγιασμό πάνω από 100 ετών και το νερό αυτό είναι κρύσταλλο, καλύτερο από το νερό της βρύσης. Ένας γνωστός μου αρχιμανδρίτης μού διηγήθηκε ότι σε κάποιο κοντινό χωριό θέλησαν να μεγαλώσουν ένα παλιό σπίτι. Ενώ άρχισαν να σκάβουν ένιωσαν να έρχεται μέσα από τη γη μία ευωδία. Απόρησαν και σκάβοντας προσεκτικά βρήκαν στα θεμέλια του σπιτιού ένα μπουκάλι με αγιασμό. Αυτό έκαναν οι ευλαβείς παππούδες και γιαγιάδες μας. Δεν έσφαζαν κόκορα και δεν ακολουθούσαν άλλα ειδωλολατρικά έθιμα. Οι μάστορες άνοιξαν το μπουκάλι με τον αγιασμό και διαπίστωσαν ότι ήταν πεντακάθαρο και ευωδιαστό. Την ακολουθία του αγιασμού τελούν και οι παπικοί, αλλά το νερό δεν διατηρείται, χαλάει. Για αυτό βάζουν στον αγιασμό τους αλάτι για να διατηρηθεί. Νομίζω ότι αυτό το γεγονός, αλλά και πολλά άλλα, φανερώνουν την υπεροχή της Ορθοδοξίας.\nΈνα τρίτο πολύ τρανταχτό σημείο, που είναι μοναδικό στην Ορθοδοξία, δεν υπάρχει ούτε στον παπισμό, ούτε στον προτεσταντισμό, ούτε, πολύ περισσότερο, στις ανατολικές θρησκείες, είναι τα άφθαρτα ευωδιάζοντα, χαριτόβρυτα και θαυματουργά λείψανα των αγίων. Έχουμε αγίους ολόσωμους, που διατηρείται το σώμα τους άφθαρτο αιώνες πολλούς. Εδώ κοντά μας έχουμε τον άγιο Σπυρίδωνα, τον άγιο Γεράσιμο και τον άγιο Διονύσιο. Ο άγιος Σπυρίδων εκοιμήθη το 348 μ.Χ., δηλαδή το σώμα του διατηρείται άφθαρτο 1.667 χρόνια. Πώς εξηγείται αυτό; Πού πίστευε ο άγιος Σπυρίδων, ο άγιος Γεράσιμος και ο άγιος Διονύσιος; Στην Αγία Τριάδα. Λοιπόν, δεν είναι ένα ολοφάνερο σημάδι, ότι αυτός είναι ο αληθινός Θεός;\nΟ άγιος Σπυρίδων χαρακτηρίζεται ως θαυματουργός διότι, και όταν ζούσε αλλά και μετά την κοίμησή του έκανε και κάνει πολλά και καταπληκτικά θαύματα. Θα σας διηγηθώ ένα σύγχρονο θαύμα του προς δόξα της Αγίας Τριάδος. Ένα παιδάκι στην Αθήνα, ενώ ήταν υγιέστατο, ξαφνικά παρέλυσαν τα ποδαράκια του. Οι γονείς του το πήγαν σε ένα νοσοκομείο, όπου οι γιατροί έκαναν πολλές εξετάσεις, όμως ούτε την αιτία της παραλυσίας έβρισκαν, ούτε μπορούσαν να προσφέρουν κάτι για την υγεία του παιδιού. Κάποια μέρα η μητέρα τού παιδιού ρώτησε τους γιατρούς: «Μπορώ να πάω το παιδί μου σε έναν άλλο γιατρό;», εκείνοι απάντησαν: «Όπως θέλετε». Η μητέρα τότε πήρε το παιδί και πήγε στην Κέρκυρα στον ναό του αγίου Σπυρίδωνος. Παρεκάλεσε τους ιερείς να κάνουν παράκληση στον άγιο και μετά τους παρεκάλεσε να ακουμπήσουν το παιδί πάνω στο λείψανο του αγίου Σπυρίδωνος. Όταν το σώμα του παιδιού ακούμπησε στο λείψανο του αγίου Σπυρίδωνος, τα ποδαράκια του κινήθηκαν και έγιναν τελείως καλά. Η μητέρα όταν γύρισε στην Αθήνα πήγε το παιδί της στο νοσοκομείο και όταν οι γιατροί είδαν υγιέστατο το παιδί, γεμάτοι απορία ρώτησαν: «Αυτό είναι το παιδί σου;». Όταν εκείνη τους απάντησε καταφατικά, οι γιατροί ζήτησαν εξηγήσεις για το πώς έγινε καλά. Η μητέρα τότε με παρρησία ομολόγησε το θαύμα του αγίου Σπυρίδωνος και όσοι γιατροί είχαν ευλάβεια, δόξασαν τον Θεό.\nΣτην Λαύρα του Κιέβου, (Λαύρα είναι άλλη ονομασία του μοναστηριού) ζούσαν παλαιότερα 10.000 μοναχοί. Εκεί υπάρχουν 120 ολόσωμοι άγιοι. Ένας εξ’ αυτών είναι ο άγιος Σπυρίδων ο Προσφοράρης. Ονομάζεται έτσι, διότι το διακόνημά του ήταν να φτιάχνει πρόσφορα. Ο Στάλιν έδιωξε τους μοναχούς και έκλεισε το μοναστήρι. Όταν οι Γερμανοί στο Β΄ παγκόσμιο πόλεμο κατέλαβαν το Κίεβο, ο Γερμανός διοικητής, παρότι προτεστάντης, (οι προτεστάντες δεν τιμούν ούτε τους αγίους, ούτε την Παναγία μας) φαίνεται πως είχε ακούσει για αυτό το μοναστήρι και θέλησε να το επισκεφτεί. Βρήκε έναν από τους διωγμένους μοναχούς, ο οποίος οδήγησε τον διοικητή μαζί με Γερμανούς στρατιώτες στο μοναστήρι για να τους ξεναγήσει στο χώρο του μοναστηριού. Ο Γερμανός διοικητής έβλεπε μαζί με τους στρατιώτες του τα άφθαρτα λείψανα των αγίων και γεμάτος απορία ρώτησε τον μοναχό: «Από τι υλικό είναι φτιαγμένα αυτά τα ομοιώματα;». Ο μοναχός του απαντά: «Δεν είναι ομοιώματα, αλλά είναι τα σώματα των αγίων που έζησαν εδώ πριν από πολλούς αιώνες». Εκείνος δεν τον πίστεψε και βγάζει το περίστροφό του και χτυπάει με την κάνη την παλάμη του χεριού του αγίου Σπυρίδωνος του Προσφοράρη. Τότε, ώ του θαύματος, από το χέρι του αγίου Σπυρίδωνος βγήκε αίμα. Όταν είδε αυτό ο Γερμανός διοικητής, είπε στο μοναχό: «Φεύγουμε». Αυτό όμως το οφθαλμοφανέστατο θαύμα έγινε αιτία να δώσει την άδεια ο Γερμανός διοικητής να ανοίξει πάλι το μοναστήρι και να επιστρέψουν οι μοναχοί σε αυτό.\nΈνα τέταρτο σημείο που δείχνει ο Χριστός σε όλους τους ανθρώπους, είναι οι θαυματουργές εικόνες. Θα έχετε ακούσει πολλά για τις εικόνες της Παναγίας, που είναι αναρίθμητες και άλλων αγίων που κάνουν θαύματα. Στην μονή Ιβήρων του αγίου όρους υπάρχει η θαυματουργή εικόνα της Παναγίας της Πορταΐτισσας. Στα φοβερά χρόνια της εικονομαχίας, ζούσε στη Νίκαια μία πλούσια χήρα με τον γιο της Ιωάννη, η οποία με πολλή ευλάβεια φύλαγε αυτήν την εικόνα. Όμως πράκτορες του αυτοκράτορα Θεοφίλου, το 829 μ.Χ., ανεκάλυψαν ότι είχε την εικόνα και εκείνη για να την διασώσει από τα βέβηλα χέρια τους τη νύκτα την έριξε στην θάλασσα λέγοντας: «Παναγία μου, έχεις τη δύναμη να γλυτώσεις τον εαυτό σου και εμάς από την οργή του βασιλιά».\nΗ εικόνα, η οποία ζυγίζει 60 οκάδες και κατά την παράδοση είναι έργο του Ευαγγελιστή Λουκά, στάθηκε ορθή πάνω στη θάλασσα και κινήθηκε προς δυσμάς, αντίθετα προς το ρεύμα των κυμάτων. Για 175 χρόνια κανείς δεν γνώριζε, που ήταν η εικόνα.\nΤο 1.004 μ.Χ. οι μοναχοί της Μονής Ιβήρων του Αγίου Όρους έβλεπαν τη νύκτα στη θάλασσα έναν πύρινο στύλο, που έφτανε μέχρι τον ουρανό. Από περιέργεια πήγαν με καΐκια στο μέρος του στύλου και είδαν την εικόνα της Παναγίας, την οποία προσπάθησαν να παραλάβουν, αλλά αυτή απομακρυνόταν. Μετά από αυτό οι μοναχοί παρακαλούσαν την Παναγία να τους χαρίσει τη θαυματουργή της εικόνα. Τότε η Παναγία παρουσιάστηκε σε έναν ασκητή ονόματι Γαβριήλ και του έδωσε εντολή να περπατήσει πάνω στη θάλασσα και να βγάλει στη στεριά την εικόνα Της. Έτσι και έγινε. Ο γέροντας Γαβριήλ περπατώντας πάνω στη θάλασσα έβγαλε έξω την εικόνα, την οποία οι μοναχοί υποδέχτηκαν με δάκρυα χαράς και αγαλλίαση.\nΤις επόμενες τρεις μέρες έκαναν ολονύκτιες αγρυπνίες και έπειτα τοποθέτησαν την εικόνα στο ιερό βήμα. Όμως την άλλη μέρα η εικόνα βρέθηκε πάνω από την πύλη του μοναστηριού. Την επανέφεραν στο ιερό βήμα, αλλά πάλι η εικόνα θαυματουργικά βρέθηκε πάνω από την πύλη. Οι μοναχοί απόρησαν και δεν ήξεραν τι να κάνουν. Τότε η Παναγία παρουσιάστηκε στο γέροντα Γαβριήλ και του είπε: «Πες στον ηγούμενο ότι δεν ήρθα εδώ για να είστε φύλακές μου, αλλά για να είμαι εγώ φύλακας και φρουρός σας, όχι μόνο σ’ αυτήν τη ζωή αλλά και στον μέλλοντα αιώνα». Μετά από αυτό έφτιαξαν στην πύλη ναό, όπου τοποθέτησαν την εικόνα και άνοιξαν αλλού πύλη.\nΑπό τότε η εικόνα της Παναγίας, η οποία εξ’ αιτίας αυτού του θαύματος ονομάστηκε Πορταΐτισσα, κάνει πολλά θαύματα. Θα αναφέρουμε το συγκλονιστικό θαύμα της ροής του αίματος, που φαίνεται αποξηραμένο στο πρόσωπο της Παναγίας μέχρι σήμερα, (οι Γερμανοί στην Κατοχή έκαναν χημική ανάλυση και διαπίστωσαν ότι είναι αίμα) όπως περιγράφεται στο Προσκυνητάριο της Πορταΐτισσας του 1933.\nΟ Ραχάι, όταν συνήλθε και είδε γύρω του τους πατέρες της Μονής, έπεσε στα πόδια τού ηγουμένου Γεωργίου Βαρασβατζέ και των μοναχών ζητώντας συγνώμη. Αφού μετανόησε ειλικρινά και βαπτίστηκε, εκάρη μοναχός με το όνομα Δαμασκηνός. Έδειξε τέτοια μετάνοια και ταπείνωση, ώστε αξιώθηκε να ακούσει τη γλυκειά φωνή της Θεοτόκου που τού είπε ότι τον συγχώρεσε. Από ταπείνωση ζήτησε από τους άλλους μοναχούς να τον ονομάζουν βάρβαρο. Και έτσι, αφού πέρασε τη ζωή του οσίως και με ταπείνωση, εξεδήμησε προς Κύριον. Κατά την ανακομιδή των λειψάνων του, έβγαλαν άφθαρτο ακέραιο και ευωδιάζον το σώμα του.\nΠρος δόξαν της Παναγίας μας θα σας διηγηθώ και ένα άλλο μεταγενέστερο και πολύ καταπληκτικό θαύμα της Παναγίας Πορταΐτισσας. Κατά το έτος 1651 μ.Χ. υπήρχαν στη Μονή Ιβήρων του Αγίου Όρους 365 μοναχοί, οι οποίοι, στενοχωρούμενοι οικονομικώς, παρακαλούσαν την Παναγία Πορταΐτισσα, να λάβει Εκείνη πρόνοια για τη συντήρηση τους, ως φιλόστοργος μητέρα και ως μόνη προστάτις της Μονής. Η δε Δέσποινα έσπευσε να βρει μοναστηριακούς πόρους από τον Αυτοκράτορα της κραταιάς Ρωσίας Αλέξιο Μιχαήλοβιτς. Με ποιο τρόπο; Με το ακόλουθο χαριτωμένο θαύμα:\nΗ κόρη του Αυτοκράτορα ασθενεί βαριά. Έχει πάθει παράλυση των ποδιών και κατά τη γνώμη των επιφανέστερων ιατρών έχει καταδικαστεί να μείνει διά παντός παράλυτη, διότι η νόσος είναι ανίατη. Γι’ αυτό ανέκφραστη θλίψη κατέλαβε τους γονείς της και θρήνος ακατάπαυστος την ασθενούσα κόρη. Αλλ’ ακριβώς στο αποκορύφωμα της απελπισίας αυτής καταφθάνει ουράνιος Ιατρός, μία πάγκαλος και ηλιόμορφος Βασίλισσα, η οποία, παρουσιασθείσα εις την πάσχουσαν καθ’ ύπνον, δίδει σ’ αυτήν θάρρος, υπόσχεται θεραπεία πλήρη και ταυτόχρονα λέγει μετά γλυκυτάτης φωνής: «Να πεις στον πατέρα σου να φέρει την Εικόνα μου Πορταΐτισσα από τη Μονή Ιβήρων». Το πρωί στέλλεται έκτακτη αποστολή ως πρεσβεία προς τον Πατριάρχη Κωνσταντινουπόλεως Ιωαννίκιο, ο οποίος διατάσσει επειγόντως τους Ιβηρίτες Πατέρες να συμμορφωθούν αμέσως προς την επιθυμία του ευσεβεστάτου τσάρου, μόνου προστάτου όλης της Ορθοδοξίας, και να μεταφέρουν την Εικόνα της Πορταϊτίσσης. Εκείνοι συσκεπτόμενοι επί ημέρας περί του ζητήματος, διχάζονται, διαπληκτίζονται και τελικά καταλήγουν ομόφωνα στην απόφαση να μην αποστείλουν την ιδίαν την Εικόνα, αλλά πιστό αντίτυπο της.\nΤη νέα Εικόνα ανέθεσαν να ζωγραφίσει ο ενάρετος εικονογράφος Ιερομόναχος Ιάμβλιχος, αφού πρώτα οι πατέρες τέλεσαν αγρυπνία και Μέγα Αγιασμό, διά του οποίου πρώτα έπλυναν την πρωτότυπη Εικόνα και έπειτα την εκ κυπαρίσσου σανίδα, επί της οποίας θα ιστορείτο η νέα. Ταυτόχρονα παρέδωκαν στον αγιογράφο διάφορα άγια λείψανα, τα οποία κονιοποιηθέντα ανέμιξαν με τα χρώματα και συνέστησαν σ’ αυτόν να εργάζεται νηστεύων. Κάθε Σάββατο και Κυριακή ετελείτο από όλη την αδελφότητα ολονύκτια αγρυπνία. Όταν ολοκληρώθηκε η νέα εικόνα απεστάλη αυτή ως Πορταΐτισσα στη Ρωσία, διά των Αρχιμανδριτών Παχωμίου, Κορνηλίου, Ιγνατίου και Δαμασκηνού.\nΤην ημέρα κατά την οποία θα έφθανε η συνοδεύουσα τη σεπτή Εικόνα επιτροπή στην Μόσχα, η πόλη από πολύ πρωί είχε εκκενωθεί και ο λαός της πρωτευούσης, με επικεφαλής το Αυτοκρατορικό ζεύγος και τον Πατριάρχη Νίκωνα, είχε εξέλθει για να υποδεχθεί τη θαυματουργή εικόνα. Η ασθενής πριγκίπισσα ζητεί κάποια στιγμή τη μητέρα της, οπότε μαθαίνει από τη θαλαμηπόλο: «Σήμερα έρχεται η Πορταΐτισσα να σε θεραπεύσει και όλοι μαζί με τη μητέρα σου ευρίσκονται έξω για να την προϋπαντήσουν». «Τι;- λέγει- έρχεται η Παναγία και εμέ με άφησαν;». Και ταυτόχρονα πηδά από την κλίνην, στέκεται όρθια, ντύνεται γρήγορα και θυμωμένη, διαμαρτυρομένη, κατεβαίνει τη σκάλα. Τρέχει ολοταχώς στους δρόμους της πόλεως, συναντά το πλήθος που περιμένει, βρίσκει τους γονείς της και παραπονούμενη ερωτά: «Γιατί δεν πήρατε κι εμένα μαζί σας;». Αλλά κανένας δεν μπορεί ν’ αρθρώσει λέξη από τους λυγμούς και τα κλάματα. Ήταν στιγμή υπέρτατης συγκινήσεως να βλέπουν οι παριστάμενοι, από τη μια μεριά να φθάνει η Κυρία Πορταΐτισσα και από την άλλη να έρχεται τρέχοντας η παράλυτη, τελείως θεραπευμένη. Μετά την τελετή της υποδοχής και την προσκύνηση της Εικόνας από το λαό ο Αυτοκράτορας ρώτησε τους απεσταλμένους της Μονής πόσο χρόνο θα ήταν δυνατό να αφήσουν δι’ εκείνον και τη Ρωσία τη θαυματουργή Εικόνα και τι θα ήθελαν ως αντάλλαγμα. Και οι απεσταλμένοι απάντησαν: «Μεγαλειότατε, έχομε εντολή παρά της Μονής να δωρίσουμε τη σεπτή Εικόνα προς Σας και το ευσεβές ρωσικόν έθνος, αν η Μεγαλειότητά σας ευαρεστείτο να μας παραχωρούσε ένα μετόχι εδώ προς οικονομική ανακούφιση της Ιεράς μας μονής».\nΤότε ο Αυτοκράτορας είπε: «Σας παραχωρώ μία από τις καλύτερες ιστορικές Μονές της πρωτευούσης πλησίον των ανακτόρων μου, παρά το Κρεμλίνο, τον Άγιο Νικόλαο. Θα έχετε ακόμη ένα ετήσιο χρηματικό επίδομα εκ 2.500 ρουβλίων και επί πλέον το προνόμιο της ατέλειας των όσων εισάγετε και εξάγετε εκ Ρωσίας, εφ’ όσον υπάρχει ήλιος. Επιθυμώ δε και οι ναύλοι ακόμη των εκάστοτε απεσταλμένων σας, μεταβιβάσεως και επιστροφής, να καταβάλλονται από την Κυβέρνησή μου.\nΤην δε πανσέβαστη Εικόνα της Κυρίας μου Θεοτόκου Πορταϊτίσσης, αφού ανεγείρω περικαλέστατο Ναό παρά την πύλη της πρωτευούσης μου, θα αποθησαυρίσω αυτήν εκεί, για να την προσκυνούμε και εμείς ως πολυΰμνητη Πορταϊτισσα, θυρωρό δηλαδή της πόλεως και φρουρό ολοκλήρου της Ρωσίας».\nΗ εικόνα της Πορταϊτίσσης σήμερα υπό το όνομα «Ιβέρσκαγια Μάτερ» βρίσκεται στο Ναό της Αναστάσεως στη Μόσχα.\nΜε αυτό το μεγάλο και οφθαλμοφανέστατο θαύμα η Παναγία Πορταΐτισσα θεράπευσε την κόρη και έσωσε τους μοναχούς από τον εκ πείνας θάνατο και αυτοί εκ βάθους καρδίας ευγνωμονούσαν και ευχαριστούσαν την Παναγία σε όλη τους τη ζωή. Και εμείς που έχουμε οικονομική κρίση, μη φοβόμαστε, διότι ο Χριστός είναι μεγάλος, πανάγαθος και παντοδύναμος και μπορεί να δώσει λύση σε όλα τα προβλήματα.\nΈνα πέμπτο σημείο του Χριστού μας είναι τα θαύματα επί των ανθρώπων. Είναι θεραπείες και αναστάσεις σωμάτων, αλλά και θεραπείες και αναστάσεις ψυχών, οι οποίες είναι πολύ σπουδαιότερες από τις αναστάσεις των σωμάτων. Όπως καταλαβαίνετε, οι αναστάσεις των ψυχών είναι η μετάνοια και η σωτηρία των ανθρώπων.\nΌσον αφορά στα θαύματα που γίνονται σε βαριά αρρώστους, είναι αναρίθμητα. Πιστεύω θα έχετε διαβάσει βιβλία για τα θαύματα που γίνονται στην Παναγία της Τήνου, στην Παναγία την Μαλεβή, στην Παναγία την Προυσιώτισσα, στον άγιο Νεκτάριο, στον άγιο Ραφαήλ, στον άγιο Εφραίμ στη Νέα Μάκρη, στον άγιο Ιωάννη τον Ρώσο, ο οποίος θεραπεύει πολλά παιδάκια, που πάσχουν ακόμη και από λευχαιμία. Θα αναφέρουμε εδώ κάποια θαύματα του αγίου Νεκταρίου, ο οποίος είναι πολύ θαυματουργός και χρονικά κοντινός μας, εκοιμήθη το 1920.\nΣτις 16 Σεπτεμβρίου 1994 πήγα μαζί με άλλους προσκυνητές στο μοναστήρι του αγίου Νεκταρίου στην Αίγινα. Εκεί μία μοναχή μας διηγήθηκε το παρακάτω θαύμα: “Κάποια μέρα ήλθε στο μοναστήρι ένας άνδρας 35 ετών με τρία παιδάκια. Μπήκε στο ναό και γονάτισε μπροστά στα λείψανα του Αγίου Νεκταρίου και έκλαιγε πολύ. Σκέφτηκα ότι κάποιο σοβαρό πρόβλημα υγείας θα είχε, γι’ αυτό έκλαιγε τόσο. Τον πλησίασα και τον ρώτησα: «Τι σας συμβαίνει και κλαίτε τόσο πολύ;». Εκείνος μου απάντησε: «Δεν κλαίω από στενοχώρια, αλλά από ευγνωμοσύνη προς τον άγιο Νεκτάριο». Και εξήγησε το λόγο: «Εγώ ζω με την οικογένειά μου στην Αφρική. Πριν λίγο καιρό αρρώστησα βαριά. Παρουσιάστηκε γάγγραινα στο δεξί μου πόδι, γι’ αυτό πήγα στο νοσοκομείο, όπου οι γιατροί είπαν ότι πρέπει να μου κόψουν το πόδι από ψηλά, από τη λεκάνη. Στενοχωρήθηκα πολύ, διότι σκεφτόμουν τη γυναίκα μου και τα τρία μικρά παιδιά μου. Για τον άγιο Νεκτάριο δεν ήξερα απολύτως τίποτε. Την παραμονή της ημέρας που θα γινόταν η εγχείρηση, το βράδυ κάποιος χτύπησε την πόρτα του δωματίου μου. Ρώτησα ποιος είναι και τότε μπήκε ένας ιερέας κοντός και άγνωστος σε μένα που με ρώτησε: «Τι σας συμβαίνει;». «Να, πάτερ μου, απάντησα, το πόδι μου έχει γάγγραινα και αύριο θα μου το κόψουν». Τότε ο ιερεύς μου είπε: «Μη στενοχωρήστε, το πόδι σας θα γίνει καλά». Εγώ τότε με απορία του είπα: «Μα ποιος είστε εσείς, που μου λέτε ότι το πόδι μου θα γίνει καλά, ενώ οι γιατροί λένε ότι πρέπει να κοπεί;». «Με λένε Νεκτάριο, είπε ο ιερεύς, είμαι από την Ελλάδα και το σπίτι μου είναι στην Αίγινα». Κατόπιν ο ιερεύς με χαιρέτησε και έφυγε. Το πρωί με πήγαν στο χειρουργείο και πριν κάνουν την εγχείρηση μου έβγαλαν μια πλάκα. Τότε οι γιατροί έμειναν έκπληκτοι και με ρώτησαν: «Τι συνέβη; Το δεξί σας πόδι είναι καλύτερα από το αριστερό». Τους διηγήθηκα τότε τι συνέβη την προηγούμενη νύχτα. Τώρα δε που βρήκα την ευκαιρία ήλθα στην Αίγινα να ευχαριστήσω τον ευεργέτη μου. Μόλις έφθασα, ρώτησα που μένει ο παπα-Νεκτάριος και οι ντόπιοι μου είπαν ότι δεν υπάρχει εδώ κανένας παπα- Νεκτάριος, αλλά ο άγιος Νεκτάριος και μου είπαν να έλθω στη Μονή της Αγίας Τριάδος. Όταν μπήκα στο ναό, είδα την εικόνα του αγίου Νεκταρίου και αναγνώρισα τον ιερέα που με επισκέφτηκε στο νοσοκομείο στην Αφρική και με έκανε καλά. Συγκλονίστηκα και από την ευγνωμοσύνη μου δεν μπορούσα να συγκρατήσω τα δάκρυά μου. Δόξα στον Άγιο Τριαδικό Θεό μας που ανάδειξε στις μέρες μας ένα τόσο μεγάλο και θαυματουργό άγιο»”.\nΣε άλλο προσκύνημα το καλοκαίρι του 1999 μία μοναχή μας διηγήθηκε ένα θαύμα σωματικό και ένα θαύμα ψυχικό. “Ένα παλικαράκι 17 ετών, που ζει στο Βόλο πήγαινε κάπου με το μηχανάκι του. Στον δρόμο συγκρούστηκε με ένα αυτοκίνητο, τραυματίστηκε πολύ βαριά στο κεφάλι και έμεινε, όπως λένε, κλινικά νεκρός. Παρέμεινε αρκετό καιρό στο νοσοκομείο, χωρίς οι γιατροί να μπορούν να τον θεραπεύσουν. Η πονεμένη μάνα του πήγαινε κάθε μέρα στο νοσοκομείο και έμενε πολλές ώρες έξω από το θάλαμο κάνοντας θερμή προσευχή για το παιδί της. Κάποια μέρα οι γιατροί είπαν στην μάνα: «Επειδή δεν μπορούμε να κάνουμε τίποτε, να πάρουμε τα όργανα του παιδιού για να τα χρησιμοποιήσουμε για μεταμόσχευση;». Τότε η μάνα, χωρίς να πολυσκεφθεί, συμφώνησε με την πρόταση των γιατρών. Όταν γύρισε στο σπίτι της, παρουσιάστηκε μπροστά της ο άγιος Νεκτάριος και της είπε: «Αύριο το πρωί να πας νωρίς στο νοσοκομείο και να πεις στους γιατρούς ότι άλλαξες γνώμη να μην πάρουν τα όργανα του παιδιού σου, διότι το παιδί σου θα γίνει καλά». Πράγματι η μάνα έκανε όπως την συμβούλεψε ο άγιος Νεκτάριος και μετά από λίγες μέρες το παιδί άνοιξε τα μάτια, συνήλθε, ανέκτησε δυνάμεις και πήγε υγιέστατο στο σπίτι του, για να δοξάζετε ο Άγιος Τριαδικός Θεός μας και να τιμάται επαξίως ο άγιος Νεκτάριος.\nΚάποια μέρα πήγε να προσκυνήσει στο μοναστήρι του Αγίου ένας Γερμανός. Οι προτεστάντες δεν τιμούν τους αγίους, φαίνεται όμως ότι κάποιος είπε σε αυτόν τον Γερμανό ότι στο μοναστήρι της Αγίας Τριάδος είχε ζήσει ένας άγιος άνθρωπος, για αυτό να πάει να προσκυνήσει και να βάλει το αυτί του στο τάφο του αγίου, διότι κάποιες φορές ακούγεται ο χτύπος από το μπαστούνι του. Ο Γερμανός όταν ήλθε, έβαλε το αυτί του στον τάφο του αγίου Νεκταρίου και ω του θαύματος!, αντί να ακούσει το χτύπο του μπαστουνιού, ακούει τον άγιο Νεκτάριο να του ομιλεί στα Γερμανικά και να του λέει: «Εσύ θα γίνεις Χριστιανός Ορθόδοξος, θα γίνεις ιερέας και μετά από δύο χρόνια θα έλθεις εδώ να λειτουργήσεις». Ποιος μπορεί να περιγράψει τον συγκλονισμό που ένιωσε μέσα του αυτός ο άνθρωπος! Όταν γύρισε στην πατρίδα του, έψαξε και βρήκε έναν ορθόδοξο πνευματικό, κατηχήθηκε, βαπτίσθηκε, χειροτονήθηκε ιερέας και πριν λίγο καιρό, ακριβώς δύο χρόνια μετά το καταπληκτικό θαύμα ήρθε στο μοναστήρι μας και λειτούργησε”.\nΠιστεύω ότι και εσείς συγκλονιστήκατε ακούγοντας την ανάσταση της ψυχής αυτού του Γερμανού. Ένα συγκλονιστικό θαύμα αναστάσεως ψυχής συνέβη στη Μολδαβία και φανερώνει ότι όσο και να αμαρτήσει ο άνθρωπος, δεν πρέπει ποτέ να απελπιστεί και να πέσει σε απόγνωση αλλά να προστρέξει ειλικρινά μετανοημένος στα πόδια του Εσταυρωμένου Λυτρωτού και εκείνος θα σβήσει όλα τα αμαρτήματα με το τίμιο αίμα Του. Μία τσιγγάνα ζούσε στη Μολδαβία, η οποία από μικρή κοπελίτσα δυστυχώς ξεγελάστηκε από την γυαλάδα του βούρκου της ανηθικότητας και έπεσε σε πολλές αμαρτίες. Γέννησε ένα παιδί το οποίο σκότωσε όταν η ίδια ήταν 17 ετών. Τη συνέλαβαν, τη δίκασαν και την κατεδίκασαν σε ισόβια. Πέρασαν 30 ολόκληρα χρόνια. Έφτασε 47 ετών και δυστυχώς ούτε σκέψη για τον Θεό, ούτε συναίσθηση της αμαρτωλότητάς της και του εγκλήματος που έκανε, ούτε η παραμικρή μετάνοια, αλλά μία πνευματική νέκρα, μία πνευματική αναισθησία υπήρχε μέσα στην ψυχή της.\nΚάποια μέρα ένας ιερέας που πήγαινε σε αυτή τη φυλακή και εξομολογούσε όσους ήθελαν, είπε ότι την τάδε ημέρα θα πήγαινε να κάνει το μυστήριο του Ευχελαίου και παράκληση στην Παναγία και όποιος ήθελε να κατέβει στο Εκκλησάκι να συμμετάσχει. Κατέβηκε και η τσιγγάνα, αλλά η ταλαίπωρη όλη την ώρα γέλαγε και κορόιδευε. Στο τέλος ο ιερέας είπε ότι κάποια από τις επόμενες ημέρες θα πήγαινε για εξομολόγηση. Την παραμονή εκείνης της ημέρας ένας συνεργάτης του ιερέα μοίρασε στους φυλακισμένους και στις φυλακισμένες που ήθελαν, Καινή Διαθήκη, Ψαλτήρι και κάποια άλλα πνευματικά βιβλία. Παραδόξως η τσιγγάνα του ζήτησε να της δώσει ένα βιβλίο. Εκείνος ξαφνιάστηκε και της είπε: «Εσύ τις προάλλες κατέβηκες στο Εκκλησάκι και όλο γέλαγες και κορόιδευες. Γιατί να σου δώσω το βιβλίο;». Επειδή όμως η τσιγγάνα επίμονα τον παρακαλούσε να της δώσει ένα βιβλίο, της έδωσε ένα ψαλτήρι. Η τσιγγάνα άρχισε να διαβάζει το ψαλτήρι και κάποια ώρα άρχισε να κλαίει ασταμάτητα, με τις ώρες. Έκλαιγε τόσο πολύ, που μία άλλη φυλακισμένη του ιδίου θαλάμου πήγε στον άνθρωπο που μοίρασε τα βιβλία και του είπε: «Η τσιγγάνα κάτι έπαθε, κλαίει συνέχεια, ασταμάτητα».\nΌταν ο ιερέας πήγε για να εξομολογήσει τους φυλακισμένους, κατέβηκε στο Εκκλησάκι και η τσιγγάνα. Μόλις εξομολογήθηκαν όλοι οι άλλοι, η τσιγγάνα πλησίασε τον ιερέα και είπε δυνατά: «Πάτερ, θέλω και εγώ να εξομολογηθώ αλλά δεν θα εξομολογηθώ όπως οι άλλοι, θα εξομολογηθώ τις αμαρτίες μου μπροστά σε όλους». Και πράγματι με δάκρυα εξομολογήθηκε τις αμαρτίες της μπροστά σε όλους. Ο ιερέας συγκλονίστηκε, διότι ήσαν φοβερές οι αμαρτίες της και σκέφθηκε ότι αν έπρεπε να εφαρμόσει τους κανόνες της Εκκλησίας, πρέπει να της βάλει κανόνα για 300 χρόνια, να μην κοινωνήσει τριακόσια χρόνια. Αλλά βλέποντας την ειλικρινή μετάνοια της τσιγγάνας έκανε την εξής σκέψη: «Χριστέ μου, αυτή η γυναίκα έχει ειλικρινά μετανοήσει, θα της διαβάσω συγχωρητική ευχή και θα της δώσω την ευλογία μου να κοινωνήσει. Και αν εγώ κάνω λάθος, υπολόγισέ το σε εμένα». Πράγματι ο ιερέας διάβασε την συγχωρητική ευχή και έδωσε την ευλογία του στην τσιγγάνα να κοινωνήσει. Την επόμενη ημέρα η τσιγγάνα με φόβο Θεού, πίστη και αγάπη κοινώνησε και συνέχισε να κλαίει με δάκρυα ευγνωμοσύνης προς τον Σωτήρα Χριστό. Μετά από λίγη ώρα είπε στις άλλες φυλακισμένες ότι δεν νιώθει καλά και αφού σηκώθηκε και τακτοποίησε τα ρούχα της ξάπλωσε στο κρεβάτι, σταύρωσε τα χέρια της και έφυγε η ψυχή της για να πάει στον παράδεισο όπως ο εκ δεξιών ληστής.\nΕδώ βλέπουμε την άπειρη ευσπλαχνία και φιλανθρωπία και το άπειρο έλεος του Χριστού μας, ο οποίος θέλει πάντας σωθήναι, αλλά δεν εκβιάζει κανέναν. Δίνει την χάρη και το έλεός του, αλλά πρέπει και ο άνθρωπος να πει το ναι. Υπάρχει μία ωραία εικόνα, που στέκεται ο Χριστός έξω από μία πόρτα και τη χτυπάει. Η πόρτα δεν έχει χερούλι. Το χερούλι είναι από μέσα. Εάν ο άνθρωπος Του ανοίξει, τότε θα μπει ο Χριστός, εάν δεν του ανοίξει δεν θα μπει. Δεν παραβιάζει την πόρτα, δεν παραβιάζει την ελευθερία του ανθρώπου. Αυτή η εικόνα είναι εμπνευσμένη από τα λόγια του ίδιου του Χριστού στο γ’ κεφάλαιο της Αποκαλύψεως, όπου λέει: «Ιδού έστηκα επί την θύρα και κρούω, εάν κάποιος μου ανοίξει θα εισέλθω και θα δειπνήσω μαζί του και αυτός μαζί μου».\nΤο έκτο και πολύ σημαντικό και καταπληκτικό σημείο είναι τα σημεία της αιωνίου ζωής. Δεν είναι θεωρία το ότι υπάρχει αιώνια ζωή. Και μόνο το γεγονός ότι ο Χριστός μας βεβαίωσε ότι υπάρχει αιώνια ζωή, βασιλεία ουρανών αιώνια και κόλαση αιώνια είναι αρκετό. Διότι το κλειδί για να λύνουμε όλες τις σοβαρές και υπαρξιακές απορίες μας είναι το εξής. Εάν πιστεύουμε ότι ο Ιησούς Χριστός είναι ο αληθινός Θεός και ζωή αιώνιος, όπως λέει ο άγιος Ιωάννης ο Θεολόγος, ότι είπε, είναι αλήθεια. Εμείς ούτε εξυπνότεροι, ούτε σοφότεροι, ούτε αγιότεροι είμαστε από τον Χριστό, για να αμφιβάλουμε εάν αυτή είναι η αλήθεια ή όχι, ή ακόμη χειρότερα για να έχουμε γνώμη αντίθετη.\nΑκολουθούν δύο καταπληκτικά θαύματα που φανερώνουν περίτρανα την ύπαρξη της αιώνιας ζωής. Όταν ζούσε ο άγιος Νεκτάριος και γίνονταν εργασίες στο μοναστήρι της Αγίας Τριάδος, ο Άγιος φορώντας παλιά και σχισμένα ράσα εργαζόταν μαζί με τους εργάτες. Κάποια μέρα πήγε να τον γνωρίσει ένας αξιωματικός, ο οποίος είχε κτήματα κοντά στο μοναστήρι. Μόλις είδε τον κληρικό με τα σχισμένα ράσα ρώτησε: «Ο δεσπότης είναι εδώ;». «Ναι, απάντησε ο άγιος Νεκτάριος, εδώ είναι. Τον θέλετε;». Όταν ο αξιωματικός απάντησε καταφατικά και πρόσθεσε ότι ήθελε να πάρει την ευχή του, ο άγιος Νεκτάριος φανέρωσε ότι ήταν ο ίδιος ο δεσπότης. Τότε ο αξιωματικός εξεπλάγη και είπε γεμάτος απορία: «Μα, δεν είναι δυνατόν ένας Μητροπολίτης να φοράει σχισμένα ράσα και να εργάζεται με τους εργάτες! Δεν είναι σωστό μορφωμένος άνθρωπος να πράττει αυτά». Ο άγιος Νεκτάριος με απλότητα του είπε: «Δεν πειράζει παιδί μου. Εγώ εργάζομαι εδώ και αυτά θα τα βρούμε στην άλλη ζωή». «Μα, δεσπότη μου, αντέταξε ο αξιωματικός, ποιος γύρισε από την άλλη ζωή και είπε ότι υπάρχει;». Τότε ο άγιος Νεκτάριος με ευγένεια του είπε: «Δεν θα σου πω πολλά για να μην σε στεναχωρήσω, αλλά κάποια μέρα ο Κύριος θα σου φανερώσει ότι πραγματικά υπάρχει άλλη ζωή». Έπειτα επειδή ο αξιωματικός επανέλαβε την αντίρρησή του, ο άγιος Νεκτάριος τον βεβαίωσε ότι ο Θεός θα τον φωτίσει να γνωρίσει την αλήθεια.\nΜετά από αυτήν τη συνάντηση ο αξιωματικός πήγε στο εξωτερικό και γύρισε στην Αίγινα μετά από πολύ καιρό. Καβάλα στο άλογο του, πήγε να δει τα κτήματά του. Προχωρώντας συνάντησε μπροστά του τον Άγιο Νεκτάριο ο οποίος του είπε: «Καλώς το παιδί μου, τον Γεώργιο. Τι κάνεις;». «Καλά, γέροντα, απάντησε ο αξιωματικός. Πάω να δω τα κτήματά μου και θα επιστρέψω». «Νάρθεις, παιδί μου, στο μοναστήρι να πιείς τον καφέ μου», τον κάλεσε ο Άγιος Νεκτάριος. Εν τω μεταξύ το άλογο ήταν ανήσυχο και αφηνίασε, πράγμα που προκάλεσε μεγάλη εντύπωση στον αξιωματικό.\nΑφού πήγε στα κτήματά του, πήρε τον δρόμο για το μοναστήρι και σε κάποιους χωριανούς είπε ότι συνάντησε τον άγιο Νεκτάριο. Εκείνοι γεμάτοι έκπληξη δεν μπορούσαν να πιστέψουν το γεγονός, διότι όπως του είπαν, ο άγιος Νεκτάριος είχε κοιμηθεί πριν 41 μέρες. Μάλιστα του είπαν να προσέξει τα προγράμματα του μνημοσύνου του Αγίου Νεκταρίου, που έγινε την προηγουμένη ημέρα. Ο αξιωματικός με απόλυτη βεβαιότητα είπε: «Μα δεν είναι δυνατόν, αφού τον είδα». Κατόπιν πήγε στο μοναστήρι όπου είδε την ηγουμένη και τις μοναχές να κλαίνε. Τότε οι μοναχές του είπαν: «Καλώς ήρθατε, κύριε Γεώργιε. Εχάσαμε τον προστάτη μας, εχάσαμε τον πνευματικό μας πατέρα. Είναι φρέσκο ακόμα το χώμα του τάφου του αγίου Νεκταρίου». Ο αξιωματικός πήγε στον τάφο γονάτισε και με δάκρυα πήρε μια χούφτα χώμα και είπε συγκλονισμένος: «Όντως είσαι άγιος και έφερες μέσα στην μνήμη μου που σου είχα πει, ποιος γύρισε από την άλλη ζωή και είπε ότι υπάρχει. Να, λοιπόν, που ήρθες εσύ να με βεβαιώσεις ότι υπάρχει αιώνια ζωή».\nΤο δεύτερο γεγονός έχει σχέση με τον Όσιο Πορφύριο τον Καυσοκαλυβίτη, ο οποίος εκοιμήθη στις 2 Δεκεμβρίου 1991. Μια κυρία που ζει στην Αυστραλία είχε τηλεφωνική επικοινωνία με τον όσιο Πορφύριο. Κάποια μέρα τηλεφώνησε στο μοναστήρι του και συζήτησε με τον γέροντα Πορφύριο περίπου 25 λεπτά. Τελειώνοντας το τηλεφώνημα είπε στον γέροντα ότι αν χρειαστεί θα ξανατηλεφωνήσει. Ο γέροντας τότε της είπε: «Να μην ξανατηλεφωνήσεις, διότι πέθανα. Δεν βρίσκομαι στη γη, είμαι στον ουρανό». Η γυναίκα έμεινε άναυδη και την επόμενη ημέρα τηλεφώνησε πάλι στο μοναστήρι. Το τηλέφωνο το σήκωσε μία μοναχή η οποία, όταν η κυρία από την Αυστραλία ζήτησε τον γέροντα Πορφύριο, της είπε ότι ο γέροντας Πορφύριος είχε πεθάνει πριν 40 ημέρες. Τότε η κυρία είπε στη μοναχή ότι την προηγούμενη ημέρα συζήτησε τηλεφωνικώς με τον γέροντα Πορφύριο 25 λεπτά. Η μοναχή απάντησε: «Δεν ξέρω αν μιλήσατε χθες με τον γέροντα, εγώ σας λέω ότι ο γέροντας πέθανε πριν 40 ημέρες».\nΜετά από αυτά πιστεύω να συμφωνείτε ότι η αιώνια ζωή είναι μία χειροπιαστή πραγματικότητα.\nΟ Χριστός δεν δείχνει τους τύπους των ήλων με όλα αυτά; Αυτά είναι τα μεγαλεία της πίστεώς μας, τα οποία δεν υπάρχουν ούτε στον παπισμό ούτε στον προτεσταντισμό, διότι είναι αιρέσεις, ούτε στις ανατολικές θρησκείες. Δυστυχώς, όμως υπάρχουν κάποιοι ανεγκέφαλοι και άπιστοι, οι οποίοι πιπιλίζουν ένα σατανικό σύνθημα. Το σύνθημα, όλες οι θρησκείες είναι ίδιες και ένας είναι ο Θεός. Ε όχι, δεν είναι όλες οι θρησκείες ίδιες, ούτε ο Χριστός είναι ίδιος με τον Μωάμεθ, τον Βούδα και τον Κομφούκιο. Ο Χριστός είναι ο μόνος αληθινός Θεός, το ένα πρόσωπο της Αγίας Τριάδος και όλοι οι άλλοι οι ονομαζόμενοι θεοί είναι ψευτοθεοί και οι διδασκαλίες τους δεν σώζουν


Kendall Jenner: Σέξι κι όποιος αντέξει - Εμφανίστηκε σε γάμο κι ισοπέδωσε τη νύφη\nΣάλο έχει προκαλέσει η εμφάνιση της Kendall Jenner στο γάμο της καλύτερης της φίλης! Η Jenner σε τρομερά σέξι διάθεση εμφανίστηκε στο γάμο της καλύτερης της φίλης Lauren Perez φορώντας ένα μαύρο φόρεμα με τόσα σκισίματα που δεν άφηνε τίποτα στη φαντασία!\nΗ υπερ σέξι δημιουργία την οποία εδω που τα λέμε ανέδειξε η Jenner ανήκει στον οίκο μόδας Mônot S22 και προκάλεσε σωρεία πικρόχολων σχολίων στα socia media. «Απαράδεκτή! Πώς τόλμησες να εμφανιστείς έτσι σε έναν γάμο!», «Ντροπή σου», «Δεν έχεις ιδέα ότι δεν πας σε έναν γάμο γυμνή;» ήταν μόνο μερικά από τα σχόλια χρηστών των social media.\nΣτη γαμήλια εκδήλωση παρευρέθηκαν επίσης οι κολλητές της φίλες Bella Hadid και Hailey Bieber φορώντας ωστόσο κανονικά φορέματα. Το νιόπαντρο ζευγάρι, πάντως, έσπευσε να δικαιολογήσει την 25χρονη καλλονή χαρακτηρίζοντας την σε σχόλια που έγραψαν στο Ίνσταγκραμ «εκθαμβωτική» τονίζοντας «πόσο τυχεροί νιώθουν που ήρθε στο γάμο τους».\nΑπό ανώνυμους χρήστες πάντως επικράτησε η αίσθηση ότι το τοπ μόντελ με την εξωφρενικά καυτή εμφάνιση ευτέλισε την γαμήλια τελετή μη δείχνοντας σεβασμό στο ζευγάρι και τους συγγενείς τους. Επίσης θεωρήθηκε τουλάχιστον άκομψη έως απόλυτα αγενής η εμφάνισή της Kendall Jenner κυρίως ως προς την νύφη καθώς η παράδοση παγκοσμίως θέλει στον γάμο να είναι όλα τα φώτα και τα βλέμματα στραμένα πάνω σε εκείνη.\nΑντίθετα στο γάμο της φίλης της Jenner, Lauren Perez τα βλέμματα… «έγδυναν»κυριολεκτικά την Kendall η οποία έτσι και αλλιώς δεν φορούσε και πολλά!\nΗ δημοσίευση κοινοποιήθηκε από το χρήστη LPW (@laurenperez)\nΠΡΟΗΓΟΥΜΕΝΟ ΑΡΘΡΟΉλιος Spoiler: Κεντρικός ήρωας κάνει απόπειρα αυτοκτονίας\nΕΠΟΜΕΝΟ ΑΡΘΡΟΣε κατάσταση έκτακτης ανάγκης η ελληνική μυθοπλασία


Δημοσιεύθηκε : Δευτέρα, 03 Δεκεμβρίου 2018 13:00\nΟ Βαγγέλης Κακουριώτης επισφραγίζει δισκογραφικά τη συνεργασία του με το Νίκο Βέρτη.\nΤο απόλυτο pop icon, ο Βαγγέλης Κακουριώτης, επιστρέφει με νέο τραγούδι που υπογράφει ο κορυφαίος Νίκος Βέρτης.\nΣτην προηγούμενη κυκλοφορία του, ένα single με τον τίτλο «Εσένα Μόνο Θέλω», ο Βαγγέλης Κακουριώτης υπέγραψε αυτοπροσώπως τη μουσική και τους στίχους, δείχνοντας ότι, εκτός από τις δυνατές ερμηνείες του, έχει και δημιουργικό ταλέντο.\nΑυτά δεν είναι τα μόνα ταλέντα που διαθέτει ο Βαγγέλης Κακουριώτης, ο οποίος έδειξε τις δεξιότητές και στο χορό, όταν συμμετείχε και αναδείχθηκε μεγάλος νικητής του τηλεοπτικού show «Dancing With The Stars 6».\nΤο φετινό χειμώνα, ο νεαρός τραγουδιστής, που γνωρίσαμε ως μέλος των Boys & Noise, εμφανίζεται για δεύτερη συνεχόμενη σεζόν στο πλευρό του Νίκου Βέρτη στο εντυπωσιακό «YTON The Music Show».\nΗ συνεργασία του με το δημοφιλή καλλιτέχνη θα μεταφερθεί και στη δισκογραφία, αφού ο Νίκος Βέρτης θα υπογράψει τη μουσική και τους στίχους στο νέο τραγούδι του Βαγγέλη Κακουριώτη, που θα κυκλοφορήσει από την Panik Records.\nΣτα τέλη της προηγούμενης χρονιάς, ο Βαγγέλης Κακουριώτης, παρουσίασε την πρώτη ολοκληρωμένη δισκογραφική δουλειά του, η οποία είχε τον τίτλο «Για Σένα Είμαι Εδώ».\nΤο άλμπουμ περιείχε δώδεκα τραγούδια, μεταξύ των οποίων και τέσσερα νέα singles, ενώ διατέθηκε σε μία πολυτελή έκδοση, όπου το CD συνοδεύτηκε από ένα περιοδικό με αποκλειστικό, φωτογραφικό και όχι μόνο, περιεχόμενο.


TOM KEIFER: “The Way Life Goes” - ROCKWAY\nHomeΚΡΙΤΙΚΕΣTOM KEIFER: “The Way Life Goes”\nMay 23, 2013 Φώτης Μελέτης ΚΡΙΤΙΚΕΣ Comments Off on TOM KEIFER: “The Way Life Goes”\nΟ δίσκος ξεκινά με το “Solid Ground” και οι αναμνήσεις από την hard rock “Σταχτοπούτα” πλημμυρίζουν το κομμάτι αφενός με την ανατριχιαστική κραυγή του Tom Keifer ενώ τα backing vocals και η ελαφριά gospel μελωδία προς το τέλος του τραγουδιού δίνουν ένα ξεχωριστό χρώμα. Ακολουθεί το ταξιδιάρικο “A Different Light” και η άγρια ροκιά “It’s Not Enough” με την bluesly ενορχήστρωση και το υπέροχο ρεφρέν. Το “Cold Day In Hell” ξεκινά με φυσαρμόνικα και είναι μία σύνθεση που άνετα θα είχαν γράψει ο Mick Jagger με τον Keith Richards ενώ η όμορφη μπαλάντα “Thick And Thin” είναι αφιερωμένη στη γυναίκα του Savannah που κάνει και τα δευτέρα φωνητικά.\nΘαυμάσιες ακουστικές μπαλάντες είναι τα “Ask Me Yesterday” και “The Flower Song”. Σειρά έχουν τα “Fools Paradise” και “Mood Elevator” που ακούγονται πλήρως επηρεασμένα από τους Αerosmith ενώ το “Welcome To My Mind” παραπέμπει αμυδρά σε Alice Cooper. Το “You Showed Me” που ακολουθεί είναι μία μπαλάντα σε ύφος Cinderella αλλά το κομμάτι που μας εκπλήσσει είναι το “Ain’t That A Bitch” που θυμίζει έντονα το “Philby” του θρυλικού Rory Gallagher.\nTo “The Way Life Goes” ξαναφέρνει για λίγο μνήμες από τους Αerosmith και το άλμπουμ κλείνει με την κορυφαία σύνθεση του, που τιτλοφορείται “Babylon” όπου είναι η αποθέωση του όρου “χίπικο ροκ” με τρομερό ρυθμό και μελωδία και υπέροχα πνευστά.


Πρωτοβουλία Ενεργών Πολιτών Ερμιόνης: 2012-09-09\nΗ Ύδρα πάντα όμορφη, μέσα στα φθινοπωρινά της χρώματα, φιλοξενεί τρεις σημαντικούς καλλιτέχνες.\nΣτο Ιστορικό-Αρχείο Μουσείο Ύδρας\nμέχρι τις 15 Οκτωβρίου 2012\n(Ώρες λειτουργίας: Καθημερινά: 9 π.μ. -4μ.μ. Απογεύματα:7.30-9.30 μ.μ.)\nΤον Υδραίο ζωγράφο Παναγιώτη Τέτση, έναν από τους μεγαλύτερους Έλληνες σύγχρονους εικαστικούς.\nΚεντρικό θέμα των έργων της έκθεσης αποτελούν η Ύδρα και η Σίφνος. Στην έκθεση παρουσιάζονται 10 συνολικά ακουαρέλες και 6 ελαιογραφίες.\nΤη γνωστή φωτογράφο Ευγενία Κουμαντάρου.\nΟι 40 φωτογραφίες της σε κάνουν να αναρωτιέσαι, αν είναι φωτογραφίες ή πίνακες ζωγραφικής και σε ταξιδεύουν "Πέρα από το λευκό". Αφαιρετικές εικόνες από ξωκλήσια, μανουάλια και κεριά να τρεμοπαίζουν.\nΣτην Αίθουσα Τέχνης και Συναυλιών "Μελίνα Μερκούρη"\n(μέχρι τις 16 Σεπτεμβρίου 2012)\nΤο γνωστό φωτογράφο Κώστα Βέργα.\nΗ έκθεση περιλαμβάνει μία επιλογή από πανέμορφες φωτογραφίες του, με κοινή θεματική ενότητα την Ύδρα.\nΜια ευκαιρία για απόδραση, τόσο κοντά μας..\nΕτικέτες Αποδράσεις, Απόψεις γνώμες σκέψεις μας.., Τέχνη\n"Χαμόγελο του παιδιού": Κωλυσιεργούν δικαστικά υποθέσεις βιασμών ανηλίκων\nΣτο Ναύπλιο βρέθηκε χθες ο πρόεδρος του Χαμόγελου του παιδιού, Κώστας Γιαννόπουλος, για δικαστική υπόθεση βιασμού παιδιού και μάλιστα από τον πατέρα του.\nΌπως ο ίδιος τόνισε : Είμαι σήμερα εδώ στα δικαστήρια του Ναυπλίου για να εκφράσω την διαμαρτυρία μου για την καθυστέρηση που υπάρχει στις δίκες τέτοιων υποθέσεων, δηλαδή βιασμών ανηλίκων και μάλιστα από συγγενικό πρόσωπο. Φανταστείτε τον ψυχικό κόσμο του παιδιού, δηλαδή να ταλαιπωρείτε τόσα χρόνια μέχρι να γίνει τελικά η υπόθεση, μάλιστα πολλές φορές το παιδί μετά από όλες αυτές τις πιέσεις, τα παρατάει και ο δράστης τελικά μένει ατιμώρητος!!!\nΈχω παράδειγμα παιδιού που μετά από τέσσερα χρόνια στα δικαστήρια τελικά, πήγε πίσω στην οικογένεια του, στον πατέρα που το βίαζε …και έγιναν τελικά δυστυχώς κι εραστές….. Πιστεύω πως τέτοιες υποθέσεις πρέπει να δικάζονται αμέσως για να γλιτώνει τελικά το παιδί την συνεχόμενη διαπόμπευση.\nΓια την ιστορία η υπόθεση τελικά και σήμερα πήρε αναβολή από το εφετείο Ναυπλίου.\nΓια τους σοβαρότατους λόγους που αναφέρει κατωτέρω ο συνάδελφος Θεόδωρος Καρυώτης παρακαλείστε να στείλετε ταχυδρομικώς μία οποιαδήποτε κάρτα στο Καστελλόριζο, στη δ/νση: όχι μονό τώρα αλλά και Χριστούγεννα και Πάσχα.\n«ΔΙΑΔΩΣΤΕ ΤΟ ΠΑΝΤΟΥ. ΒΟΗΘΗΣΤΕ !!! ΓΙΑΤΙ ΕΧΟΥΜΕ ΜΠΛΕΞΕΙ ΑΣΧΗΜΑ ΕΛΛΗΝΕΣ...... ΠΑΡΑΚΑΛΩ, ΚΑΝΤΕ ΤΟ\nΠάμπλο Πινέδα: Δεν ήταν οι γονείς μου που μου το είπαν. Ήταν ο δάσκαλός μου. Ήμουν περίπου εφτά χρονών, όταν με ρώτησε αν\nΧρόνια πολλά στους Σταύρους και στις Σταυρούλες!\n…..Μια φορά και μοναδική είπαμε να πιστέψουμε στα λόγια σου που τελικά αποδείχθηκαν αερολογίες, σαν και αυτές που συνεχίζεις να λες και σήμερα σαν Δημοτικός Σύμβουλος και ψηφίσαμε θετικά σε εισήγησή σου και αυτό γιατί αφορούσε την διαχείριση των απορριμμάτων…..\nΜα οι αποφάσεις που ψηφίσατε δεν περιέχουν ψέματα. Ψηφίσατε την παύση λειτουργίας των ΧΑΔΑ του Δήμου Κρανιδίου, ώστε να είσαστε σε πλήρη συμμόρφωση με τη σχετική οδηγία της Ευρωπαϊκής Κοινότητας και είναι πολύ φυσικό που ψηφίσατε υπέρ της εγκατάστασης δεματοποίησης, γιατί ήταν η μόνη διέξοδος για τα σκουπίδια του Δήμου σας.\nΚαι πολύ καλά κάνατε. Ουδείς σας παρέσυρε, ουδείς σας κορόιδεψε, ουδείς σας εξαπάτησε. Προς το συμφέρον του τόπου σας ενεργήσατε.\nΗ άλλη επιλογή σας ήταν να αρνηθείτε το κλείσιμο των χωματερών του Δήμου σας, οπότε, και κατά συνέπεια, να αρνηθείτε και την εγκατάσταση του δεματοποιητή. Ήταν αυτό λύση; Τι θα λέγατε στο 80% των κατοίκων του Δήμου Κρανιδίου;\nΗ Περιφέρεια και ο ΦοΔΣΑ έχουν την πλήρη ευθύνη του σχεδιασμού και λειτουργίας της εγκατάστασης του δεματοποιητή και την πλήρη ευθύνη για τον σχεδιασμό της διάθεσης των δεμάτων αυτής της εγκατάστασης. Φυσικά και της σημερινής κατάστασης, γιατί, ας πούμε, ότι κλείνει αυτή η εγκατάσταση. Πού θα πάει ο Δήμος Ερμιονίδας τα σκουπίδια του;\nΑν όμως είχατε συμβούλους, αν είχατε γνώση και διορατικότητα να προβλέψετε ότι τα πράγματα θα φτάνανε εκεί που φτάσανε, τότε θα αντιπροτείνατε μία πραγματικά άλλη λύση δημοτική, δηλαδή με την πλήρη ευθύνη του Δήμου Κρανιδίου. Και για την εποχή εκείνη ήταν η δημιουργία δημοτικού ΧΥΤΑ, ή ανακύκλωση και\n14 ΣΕΠΤΕΜΒΡΙΟΥ, ΗΜΕΡΑ ΜΝΗΜΗΣ ΤΗΣ ΜΙΚΡΑΣΙΑΤΙΚΗΣ ΤΡΑΓΩΔΙΑΣ.\nΕιναι η ημερα, που θυμομαστε, τη Σμυρνη στις φλογες, το μαρτυριο του Χρυσοστομου και την εξαθλιωμενη προσφυγια.\nΟ Σταματης Σπανουδακης, με την εξαισια μουσικη του και τα υπεροχα οπτικα "εφφε", μας μεταφερει στις φοβερες εκεινες στιγμες της φρικης και του ξεριζωμου και αγγιζει την ψυχη μας, με την θυμηση των αλησμονητων πατριδων.\nΔειτε το και θυμηθειτε οτι, οι λαοι και οι κοινωνιες, υπαρχουν σε συναρτηση με το παρελθον, το οποιο χαρακτηριζει το παρον και χαρασει το μελλον.\nΣημ. Το VIDEO, δεν προβληθηκε στην εκδηλωση του Ερμιονικου Συνδεσμου, λογω τεχνικου προβληματος.\nΚρυμμένη ομορφιά σε έναν τάφο του 3ου αιώνα μ.Χ. στην Κόρινθο\nΜε ανοιχτόχρωμα μάτια, καστανοκόκκινα μαλλιά χτενισμένα ψηλά και σαρκώδη χείλη φέρει χρυσά (ζωγραφισμένα) σκουλαρίκια ενώ το σώμα της είναι καλυμμένο με κόκκινο κλινοσκέπασμα διακοσμημένο με κίτρινες, κυανές και λευκές ταινίες. Η τεχνοτροπία του έργου μάλιστα είναι ιδιαίτερη καθώς εντοπίζεται ανάμεσα στις αρχαίες τεχνικές και τα πορτρέτα Φαγιούμ. Η διακόσμηση όμως του τάφου δεν σταματά εκεί, αφού διάφορα μοτίβα στολίζουν το κάτω μέρος της λάρνακας, τους τοίχους περιτρέχουν γιρλάντες με ταινίες και φιόγκους ενώ ένα παγόνι κυριαρχεί στην μία πλευρά. Μέσα στον τάφο εξάλλου βρέθηκαν\nΔελτίο τύπου Σ. Ε. Τ. Α. Σωματείο Εργαζομένων Τοπικής Αυτοδιοίκησης ΑΡΓΟΛΙΔΑΣ\nΟι μάσκες έπεσαν, η περιφερόμενη στα τηλεοπτικά παράθυρα “υποδειγματική διδασκαλία της υποκριτικής τέχνης”, από τους αιρετούς των Δήμων, αναδείχθηκε σε όλο της το μεγαλείο. “Αιδώς Αργείοι” το ιστορικό, “Αιδώς Αχρείοι” το σύγχρονο.\nΑς φωνάζανε οι “αγωνιστές” Δήμαρχοι της Αργολίδας για τα δίκια τους και τα δίκια του λαού, κάποιος απ΄αυτούς μάλιστα μοίρασε και προσωπικό διάγγελμα στους υπηκόους του. Τους Δήμους δεν τολμήσανε να τους κλείσουν. Προφανώς δεν θα πρέπει να έχουν απορία για την ερμηνεία, στο μέλλον, της φράσης “τζάμπα μάγκες”.\nΝΑΥΠΛΙΟ ΠΛΑΤΕΙΑ ΤΡΙΩΝ ΝΑΥΑΡΧΩΝ "ΕΡΓΑ ΝΕΟΕΛΛΗΝΩΝ ΣΥΝΘΕΤΩΝ, ΤΡΑΓΟΥΔΟΠΟΙΩΝ"\nΣυναυλία με θέμα « έργα νεοελλήνων συνθετών, τραγουδοποιών» διοργανώνει η φιλαρμονική του Δ.Ο.Π.Π.Α.Τ .Ναυπλίου υπό τη διεύθυνση του αρχιμουσικού Θεοδόση Αντωνιάδη, την:\nΚυριακή 16 Σεπτεμβρίου 2012 και ώρα 20:30 στην πλατεία Τριών Ναυάρχων, μπροστά στο Δημαρχείο.\nΗ συναυλία είναι ένα αφιέρωμα στους\nέλληνες συνθέτες έντεχνου και λαϊκού τραγουδιού που έχουν αφήσει το στίγμα τους ανεξίτηλο στο χρόνο, όπως οι Μάνος Λοίζος, Κώστας Χατζής, Μάνος Χατζιδάκις, Βασίλης Τσιτσάνης, συνθέτες και τραγουδοποιοί με εξαιρετική μουσική γραφή και ξεχωριστό μουσικό αισθητικό αποτέλεσμα..\nΜε ένα πολύ αιχμηρό tweet η Τάνια Τσανακλίδου παρενέβη στο θέμα που δημιουργήθηκε, μετά τα τουιταρίσματα του Μανώλη Καψή με βαρείς χαρακτηρισαμούς, κατά της Αλεξίου και της Γαλάνη. Η ερμηνεύτρια έστειλε σήμερα το δικό της μήνυμα στο δημοσιογράφο:Tweets 8m tania tsanaklidou @TTsanaklidou\n"@manoliskapsis ξερεις κατι, σκουπιδι; Η λεξη τιμη σημαινει κι αλλα πραγματα, εκτος απο αυτα που πληρωνεσαι για τη βρωμικη δουλεια σου."\nΕνημέρωση, αλλά νομίζω ελλιπής\nΔύο σημαντικά έγγραφα έδωσε στη δημοσιότητα ο κύριος Σφυρής. Την απόφαση 147/2008 της συνεδρίασης του ΔΣ Δήμου Κρανιδίου στις 4/8/2008 και την απόφαση 222/2008 της συνεδρίασης του ΔΣ Δήμου Κρανιδίου στις 10/9/2008.\nΔεν υπάρχει αμφιβολία λοιπόν καμιά ότι το κλείσιμο των ΧΑΔΑ Δήμου Κρανιδίου και η μεταφορά – παράδοση των απορριμμάτων στην εγκατάσταση δεματοποίησης του Σταυρού αποφασίστηκε ομόφωνα από την τότε συμπολίτευση και την αντιπολίτευση της οποίας αρχηγός τότε ήταν ο κύριος Λάμπρου Αναστάσιος, δεδομένου ότι ο κύριος Καμιζής είχε παραιτηθεί αμέσως μετά την ήττα του συνδυασμού του και δεν είχε θεσμικό λόγο την περίοδο αυτή. Και για αυτήν την περίοδο θεσμικό λόγο έχει ο κύριος Λάμπρου και όχι ο κύριος Καμιζής, πόσο δε μάλλον ο κύριος Κούστας.\nΟι φόβοι και αντιρρήσεις που καταγράφονται στα πρακτικά είναι ήσσονος σημασίας μπροστά στην ομόφωνη απόφαση. Φάνηκε καλό τόσο στη συμπολίτευση όσο και στην αντιπολίτευση και αποφάσισαν ομοφώνως, όπως μπορεί να συμβεί σε κάθε δημοκρατία, εκφράζοντας και το κοινόν αίσθημα. Τι το μεπτόν;\nΑπό τα δύο αυτά έγγραφα φαίνεται ότι κανένας δεν είχε ειδικές γνώσεις, ώστε με νομικά, περιβαλλοντικά και τεχνοκρατικά κριτήρια να εκφράσει σαφή γνώμη για την νέα αυτή εγκατάσταση δεματοποίησης που είναι έργο της Νομαρχίας – Περιφέρειας. Μάλιστα φαίνεται ότι καμιά πλευρά δεν είχε στο πλευρό της κάποιον ειδικό σύμβουλο. Γι’ αυτό και εκφράστηκαν φοβίες και ανησυχίες όχι τεκμηριωμένες και αυτό είναι πολύ πολύ φυσικό σε έναν μικρό δήμο.\nΚαι οι εκλογές γι’ αυτό γίνονται. Αν αυτές οι ομόφωνες αποφάσεις με το πέρασμα του χρόνου αποδειχθούν ως επιζήμιες για τον τόπο, οι συνδυασμοί που κατεβαίνουν στις επόμενες εκλογές προτείνουν στο προεκλογικό τους πρόγραμμα νέα λύση.\nΤα δύο αυτά έγγραφα επιβεβαιώνουν τη γενική εντύπωση που έχουμε όλοι μας, ότι το σύνολο της Ερμιονίδας δεν είχε αντίρρηση για αυτήν τη λύση, ακόμη και τα Δίδυμα που εξέφρασαν μόνον απλούς φόβους και ανησυχίες.\nΜερικές ενστάσεις – απορίες:\n1. Γιατί αυτές τις αποφάσεις δεν τις είχε δώσει στη δημοσιότητα προ πολλού ο κύριος Σφυρής και γιατί το ίδιο δεν είχε κάνει ο κύριος Καμιζής ο οποίος ως Δήμαρχος τις είχε όποτε ήθελε στο γραφείο του; Ή ο κύριος Λάμπρου που τις είχε υπογράψει; Γιατί δεν δόθηκαν ποτέ ως πληροφόρηση των δημοτών από τα μπλογκ των παρατάξεων και κυρίως επισήμως από το site του Δήμου Ερμιονίδας;\n2. Γιατί όλοι οι περί τον Δήμο έδιναν την εντύπωση ότι\n... είναι με μολύβι!\nΣτον δικό μας Δήμο το μυαλό στην κοκοροσκουπιδομαχία\nΗ Ερμιονίδα έχει μνημειακές ελιές. Σας τις ξαναγράφω:\n1. Η μεγάλη ελιά στο μοναστηριακό κτήμα στην Πικροδάφνη (έχω δώσει φωτογραφίες). Υπέροχη και μοναδική μνημειακή ελιά.\n2. Η μεγάλη των Φούρνων που όμως τώρα βρίσκεται στο νησάκι της Κοιλάδας! Υπέροχη ελιά (έχω δώσει φωτογραφία έχω κι άλλες). Είναι η μοναδική μνημειακή ελιά του κόσμου που περπάτησε (και μάλιστα στα κύματα) και μετανάστευσε χωρίς τη θέλησή της. Την έδωσε σκλάβα ο ιδιοκτήτης της. Θα την ελευθερώσει ο Δήμαρχός μας;;; Ή ο επόμενος; Υπήρχε δίπλα της και η αδελφή μνημειακή ελιά, υπέροχη κι αυτή, που όμως έγινε κούτσουρα για το τζάκι. Ευτυχώς διέσωσα τη μνήμη της στο βιβλίο μου, ατυχώς όχι τη φωτογραφία της και λυπάμαι πολύ.\n3. Η μεγάλη ελιά στην Κουβέρτα Ερμιόνης (έχω φωτογραφία της) με τον υπέροχο, μοναδικό, συμπαγή πανύψηλο κορμό της.\n4. Τουλάχιστον άλλες 6 μνημειακές ελιές στην Ερμιονίδα που εντόπισα πριν χρόνια χωρίς βέβαια να ερευνήσω όλες τις περιοχές σπιθαμή προς σπιθαμή, ο εστί μεθερμηνευόμενον: Υπάρχουν πιθανότατα και άλλες.\n5. Ο μνημειακός υπέροχος ελαιώνας της μονής Αγίων Αναργύρων.\nΠροσέξτε πώς έχουν αναδείξει οι Κρητικοί τη μνημειακή ελιά των Βουβών. Και δημιούργησαν και Μεσογειακό Κέντρο Μελέτης Μνημειακών Ελαιοδέντρων!\nΕυκαιρία είναι, έμπνευση υπάρχει. Ας φτιάξουμε τουλάχιστον ένα Πανελλαδικό Κέντρο Μελέτης Μνημειακών Φοντανοποιήσεων Σκουπιδιών στον Σταυρό. Έτσι για να μη νομίζουν μερικοί ότι είμαστε πίσω κι απ’ τις λάσπες.\nΓια όλους τους παραπάνω λόγους, το Δημοτικό μας Συμβούλιο, έχοντας πλήρη επίγνωση της ευθύνης την οποία έχει, λόγω της σπουδαίας αυτής κληρονομιάς, αποφάσισε να επεκτείνει το παρόν μουσείο και να το αναβαθμίσει, με την μελλοντική μετατροπή του σε Μουσείο Ελιάς και Μεσογειακό Κέντρο Μελέτης Μνημειακών\nΠεριφέρεια Πελοποννήσου:Υπογραφή πρωτοκόλλου συνεργασίας με αμερικάνικη εταιρεία για τη διαχείριση της λυμματολάσπης και των αποβλήτων των ελαιουργείων\nΝέοι ορίζοντες ανοίγονται, για την Περιφέρεια Πελοποννήσου, δήλωσε ο Περιφερειάρχης κ. Πέτρος Τατούλης κατά την υπογραφή πρωτοκόλλου συνεργασίας με αμερικάνικη εταιρεία για τη διαχείριση της λυμματολάσπης και των αποβλήτων των ελαιουργείων, με σκοπό την παραγωγή καυσίμου.\nΑναφερόμενος στις πολιτικές που έχει ήδη εφαρμόσει η\nΑπό τότε πέρασαν 6 μήνες και δεν έγινε καμία ανακοίνωση. Η ΔΕΥΑ Λουτρακίου δεν έχει προβεί σε καμία ανάρτηση στην\nΜε αφορμή τη φωτογραφία από το ερειπωμένο ΤΡΟΚΑΝΤΕΡΟ\nΆλλα χρόνια κείνα.....\nΜια φορά και έναν καιρό, πιτσιρίκια, βλέπαμε στο μπάγκο του μπαρμπα Γιάννη του Τροκαντερού, κατακαλόκαιρο, τα βάζα με τις βανίλιες, βανίλια – φιστίκι μας γυάλιζε περισσότερο, αλλά πού λεφτά. Τα βάζαμε κάτω και μόλις που μαζεύαμε μια δραχμή. Όσο ένα υποβρύχιο. Καθόμαστε λοιπόν σε ένα τραπέζι, δεν υπήρχε άλλωστε και κανένας άλλος πελάτης, πέντε της παρέας. Ερχόταν περιχαρής ο μπαρμπα Γιάννης να πάρει τη παραγγελιά. Μπαρμπαγιάννη, μιά βανίλια με κρύο νερό και 5 κουταλάκια! Και μας έβαζε αμέσως στο κυνήγι.\nΕίχε γίνει και τούτο: Κάθεται ο πελάτης και παραγγέλνει μια λεμονάδα ΡΕΖΕΝΤΑΝ. Το τυπικό σερβίρισμα του μπαρμπα Γιάννη: Έφερνε δύο ποτήρια νερό και τη λεμονάδα πλυμένη. Μετά έπαιρνε το ένα ποτήρι και, παρουσία του πελάτου, ξανάπλενε τη λεμονάδα. Μετά την άνοιγε και άφηνε το πώμα δίπλα. Γιατί; Γιατί ήταν του πελάτη και μπορεί να το ήθελε για να το δώσει στα παιδιά του για παιχνίδι. Με τέτοια πράματα παίζαμε τότε. Ο πελάτης απόλαψε με το πάσο του τη λεμονάδα μέχρι τη μέση της μπουκάλας και μετά από κάνα μισάωρο φωνάζει τον μπαρμπα Γιάννη να πληρώσει. Μια δραχμή κάνει. Ο πελάτης παίρνει σοβαρός σοβαρός το πώμα ταπώνει το μπουκάλι και λέει στο μπαρμπα Γιάννη. Πάρε 50 λεπτά γιατί τη μισή ήπια. Βάλε την υπόλοιπη στο πάγο να έρθω αύριο να την πιω.\nΦωτ:Απο το βιβλίο του Μιχ.Παπαβασιλείου "Θρύλοι και παραδόσεις της Ερμιόνης"\n▼ Σεπτεμβρίου 9 (31)


Περιφερειακό Πρωτάθλημα Αττικής 2016 – Κατηγορίες 1-9 | Το Μπριτζ\nΑρχή Ρεπορτάζ\tΠεριφερειακό Πρωτάθλημα Αττικής 2016 – Κατηγορίες 1-9\nΠεριφερειακό Πρωτάθλημα Αττικής 2016 – Κατηγορίες 1-9\nΜίλτος Κουτούγκος 2 Αυγούστου 2016\nΣτις εγκαταστάσεις του Arena Soccer Club, που βρίσκεται μεταξύ των συνόρων Αμαρουσίου και Μελισσίων, στεγάζονται για το καλοκαίρι οι όμιλοι ΟΑΜΛΕ – ΟΑΜΚη. Εκεί λοιπόν, στις 15-17 Ιουλίου, διεξήχθη το Περιφερειακό Πρωτάθλημα Αττικής, για τις κατηγορίες 1-9.\nΗ συμμετοχή διαμορφώθηκε τελικά στα 26 ζευγάρια, που έπαιξαν 24 διανομές, επί τρεις ημερίδες, για να διεκδικήσουν τις θέσεις των μεταλλίων.\nΣτο αγωνιστικό κομμάτι, νικητές της 1ης ημερίδας ήταν το ζευγάρι Μαλταμπές – Λαϊνάκη με 62,04%. Στη δεύτερη θέση ακολούθησαν οι Καραγιάννη – Μαραγκουδάκη με 60,17% και στην 3η θέση το ζευγάρι Τριανταφυλλίδου – Βγόντζα με 59,82%.\nΤη 2η ημερίδα ενδιαφέρον παρουσίασε η 1η διανομή:\nΟι ΑΔ συνήθως κατέληγαν στις 4♥, με συνήθη αντάμ τον ♦Α και συνέχεια καρό. Η Ανατολή κόβει το δεύτερο καρό και παίζει ατού. Ο Βορράς κερδίζει τον τρίτο γύρο με τον ♥Α, και παίζει πάλι καρό, με αποτέλεσμα ο εκτελεστής να κόψει με το τελευταίο ατού τού χεριού του και να μένει με ένα μόνο ατού στον μορ, ενώ ένα έχει και ο Βορράς.\nΤώρα δεν πρέπει να κατέβει στον μορ με πίκα και να μαζέψει το ♥8 του Βορρά, γιατί μόλις ‘περάσει’ από τον ♣Α θα παραχωρήσει κι άλλη μπάζα από καρό, αφού δεν θα έχει πλέον ατού για να κόψει. Θα έχει χάσει το control, όπως λέμε. Αν πάλι δεν τραβήξει ατού και ασχοληθεί με τα σπαθιά, παραχωρώντας τον ♣Α, το συμβόλαιο πάλι θα πέσει μέσα: όταν κερδίσει ο Νότος θα συνεχίσει με καρό, εξαντλώντας το τελευταίο ατού του εκτελεστή, οπότε κάποια στιγμή ο Βορράς θα κόψει με το 4ο ατού του και θα ‘εισπράξει’ και το 5ο καρό, ρίχνοντας το συμβόλαιο δύο μέσα. Ο μόνος τρόπος η Ανατολή να πέσει μέσα μόνο μία λεβέ είναι να μην παίξει ποτέ τρίτο γύρο ατού. Όμως αυτή η εκτέλεση καταδικάζει τις αρκετές ελπίδες που υπάρχουν για την ΑΔ, ο αμυνόμενος Βορράς να μην παίξει «τέλεια» στην άμυνα!\nΣτη συγκεκριμένη διανομή, αντάμ έκανε ο παίκτης με τα λίγα ατού, που είχε όμως ♦ΑΚ, οπότε η επιλογή του ήταν αναμενόμενη. Η διανομή αποτελεί ένα εξαιρετικό παράδειγμα επιλογής αντάμ που κερδίζει: όταν ο αμυνόμενος έχει πολλά ατού, κάνοντας αντάμ στο μακρύ του χρώμα και δίνοντας τσάκες στον εκτελεστή τον οδηγεί στο να χάσει τον έλεγχο των ατού.\nΣτη 2η ημερίδα τις πρώτες θέσεις κατέκτησαν τα ζευγάρια Χωριανοπούλου – Μπότον με 60.3%, Λουπέλης – Μασοκώστα με 58.46% και Ιωάννου – Αρχοντάκη με 58.17%. Στην 4η μόλις θέση έκανε δειλά – δειλά την εμφάνισή του το ζευγάρι Ζαμπέλλας – Ρισαρντελατούρ, με 57%, δίνοντας μια γεύση για το τι μας επιφύλασσε στην 3η ημερίδα!\nΣτη συγκεντρωτική κατάταξη του διημέρου είχαμε τα 4 πρώτα σε ζευγάρια σε απόσταση αναπνοής: Τριανταφυλλίδου – Βγόντζα οδηγούσαν τη κούρσα με 56.86%, Λουπέλης – Μασοκώστα με 56.59%, Μαλταμπές – Λαϊνάκη με 55.53%, και 4οι οι Παλαντζιάν – Παπακωνσταντίνου με 55.22%.\nΟι νικήτριες της 2ης ημερίδας χαμογελούν στον φακό. Αψήφισε τις δυσκολίες του τραυματισμένου ποδιού της η κ Μπότον.\nΣτην τρίτη ημερίδα η διανομή 21 παρουσίασε έντονο ενδιαφέρον, λόγω του γκραν σλεμ που υπήρχε στις κούπες, με μόλις 27 πόντους!\nΟ ♠A της άμυνας είναι άχρηστος, αφού η Δύση είναι σικάν και όλα τα άλλα χρώματα κλειστά, με τις μπάζες πραγματικά να περισσεύουν! 6 από κούπα, 3 από καρό, 2 από σπαθί, και δύο κοφτές πίκες στον μορ είναι ένας εύκολος τρόπος για να φτάσουν οι εκτελεστές τις 13 λεβέ.\nΜια πιθανή αγορά θα ήταν η εξής:\n1♥-3♠ σπλίντερ, 4♣-4♦ κιουμπίντς, 4ΧΑ ερώτηση Άσων, με απάντηση 6♥ = 2 Άσοι και σικάν (προφανώς πίκα). Η Ανατολή, έχοντας πλέον όλες τις πληροφορίες που θέλει, πρέπει να αγοράσει με σιγουριά 7♥.\nΠαρόλα αυτά, το πιο συνετό συμβόλαιο 6♥, κυρίως σε αγώνα ζευγών, είναι αρκετό για μια καλή βαθμολογία, και το ζευγάρι μπορεί να το βρει με πολλές πιθανές αγοραστικές βαριάντες. Αντί για σπλίντερ, φερ’ ειπείν, η Δύση μπορεί να αγοράσει πρώτα το πολύ καλό της χρώμα στα σπαθιά, δίνοντας αργότερα το φιτ. Υπάρχει επίσης η επιλογή να αγοράσει 2ΧΑ Jacoby.\nΌπως και να ’χει, μεγάλο σλεμ αγόρασε μόνο ένα ζευγάρι (δυστυχώς δεν ξέρουμε την αγορά τους για να σας την αναφέρουμε) παίρνοντας με το 1510 το 2ο! καλύτερο σκορ, 22 πόντους με το τοπ 24, γιατί υπήρχε ένα σκορ 1600, από συμβόλαιο 4♠ ρεκοντρέ -3, 1600 για την ΑΔ! Οι 6♥ +1 (1010) επιβραβεύτηκαν πλουσιοπάροχα… με 18 πόντους στους 24, δηλαδή 75%.\nΕπανερχόμαστε στα αποτελέσματα, που επιφύλασσαν ανατροπές. Η τελική βαθμολογία ήταν ενδεικτική ενός πολύ “σφιχτού” αγώνα. Το μόνο ζευγάρι που απέσπασε απόσταση από τα υπόλοιπα ήταν το πρώτο, το οποίο βρισκόταν στη 10 θέση της γενικής του διημέρου, αλλά κέρδισε με μεγάλο ποσοστό την 3η ημερίδα. Όπως ήδη σας προϊδεάσαμε λοιπόν, το ζευγάρι Ζαμπέλας – Ρισαρντελατούρ έκαναν 64.58% και τερμάτισαν πρώτοι με μέσο όρο 56.52%.\nΠεριφερειακό πρωτάθλημα Αττικής 2016, 1-9: Τα δύο πρώτα ζεύγη της γενικής κατάταξης\nΟι επόμενες θέσεις κρίθηκαν πραγματικά στο νήμα. Δεύτερο ζευγάρι οι Ιωάννου – Αρχοντάκη με μ.ο 54.84%, ενώ την τρίτη θέση κατέκτησαν οι Βαλέντη – Ντινόπουλος με μ.ο 54.76%. Τα ζευγάρια αυτά ήταν αντίστοιχα 6α και 5α της γενικής του διημέρου. Το 4ο και το 5ο ζευγάρι της γενικής, που ακολούθησαν, είχαν μόλις 0.08% και 0.25% λιγότερο από τον 3ο!\nΠεριφερειακό Πρωτάθλημα Αττικής 2016 – Κατηγορίες 1-9 was last modified: 27 Οκτωβρίου, 2016 by Μίλτος Κουτούγκος\nΞεκίνησα να μαθαίνω μπριτζ το 1996, αμέσως μετά την ολυμπιάδα της Ρόδου. Απολαμβάνω να διδάσκω και να διδάσκομαι, να διαβάζω και να γράφω για ‘μυστήριες’ διανομές και να διαιτητεύω τουρνουά με bridgemates και χωρίς score sheets.


TESCON NAIDECK - pro clima - 58-pro-clima/ - Aerismos.gr\nΑρχική σελίδαΠροϊόνταpro climaTESCON NAIDECK\nTescon naideck Χαρακτηριστικά.pdf\nTescon naideck Οδηγίες Εγκατάστασης.pdf\nΜε ενδιαφέρει αυτό το προϊόν. Παρακαλώ επικοινωνήστε μαζί μου. Τίτλος προϊόντος: TESCON NAIDECK\nΣυστήματα προϊόντων Nail sealing\nΣφράγιση των καρφωμάτων: TESCON NAIDECK\nΑποτελεσματική στεγανοποίηση: το υλικό στεγανοποίησης τραβιέται στην οπή που δημιουργείται όταν τοποθετείται ένα καρφί ή βίδα.\nΠληροί τις απαιτήσεις και με τους κανονισμούς του ZVDH και του SIA 232/1.\nΑξιόπιστο κατά τη φάση κατασκευής: κατάλληλο για προσωρινά καλύμματα κατά την κατασκευή.\nΣτεγανοποιητική ταινία καρφωμάτων για κεκλιμένες οροφές και στέγες.\nΣύμφωνα με τον Κεντρικό Σύνδεσμο του Γερμανικού Εμπορίου Στέγης (ZVDH), η χρήση ταινιών στεγανοποίησης καρφιών σε συνδυασμό με «μεμβράνες υποστρώματος / στεγνώματος με προστασία από ραφές και διάτρηση» (παραλλαγές σύνδεσης SOLITEX) είναι ένα απαιτούμενο πρόσθετο μέτρο στην περίπτωση « πιο απαιτητικές απαιτήσεις »(π.χ. εάν το βήμα οροφής είναι μικρότερο από το κανονικό βήμα οροφής).\nΕάν απαιτείται, η TESCON NAIDECK χρησιμεύει επίσης ως κατάλληλο πρόσθετο μέτρο για τη δημιουργία προσωρινής κάλυψης.


Σαν σήμερα 23/9 - Mousikes Ebeeries\nΑρχική σαν σημερα Σαν σήμερα 23/9\n1926 Ο Αμερικανός jazz σαξοφωνίστας και συνθέτης, ο γκουρού της jazz John Coltrane (John William Coltrane 1926-1967) γεννήθηκε στο Χάμλετ της Βόρειας Καρολίνας. Θεωρείται ένας από τους μεγαλύτερους τενόρους σαξοφωνίστας στην ιστορία της jazz. Το 1965 το όνομα του γράφτηκε στο Jazz Hall of Fame και το 1997 τιμήθηκε με το βραβείο Grammy “Lifetime Achievement” για την συνολική του προσφορά στη μουσική. Συνεργάστηκε με καλλιτέχνες όπως οι Miles Davis, Thelonious Monk, Duke Ellington κ.α. Μεγαλύτερη του αναγνώριση, το ειδικό βραβείο Pulitzer “Special Citation” το 2007.\n1930 Μια από τις σημαντικότερες μουσικές προσωπικότητες του αιώνα, ο Ray Charles (Ray Charles Robinson 1930-2004) γεννήθηκε στο Άλμπανι της Τζόρτζια. Είναι γνωστός και ως “the Genius of Soul”. Στη λίστα του περιοδικού Rolling Stone “The 100 Greatest Artists of All Time” βρίσκεται στην δέκατη θέση ενώ στην λίστα “The 100 Greatest Singers of All Time” βρίσκεται στην δεύτερη θέση με πρώτη την Aretha Franklin και τρίτο τον Elvis Presley. Το 1981 κέρδισε το δικό του αστέρι στο Hollywood Walk of Fame και το 1986 το όνομα του γράφτηκε στο Rock & Roll Hall of Fame. Ένα χρόνο αργότερα κέρδισε το βραβείο Grammy “Lifetime Achievement” για την συνολική του προσφορά στη μουσική και το 1998 του απονεμήθηκε το Polar Music Prize. Δημοφιλή τραγούδια του: “Georgia On My Mind”, “Hit the Road Jack”, “Unchain My Heart”, “Busted”, “Shake a Tail Feather” κ.α.\n1949 Ο Αμερικάνος τραγουδιστής, τραγουδοποιός και μουσικός Bruce Springsteen (Bruce Frederick Joseph Springsteen), γνωστός και ως “the Boss”, γεννήθηκε στο Λονγκ Μπραντς του Νιου Τζέρσεϊ. Από το 1972 μέχρι και σήμερα έχει κερδίσει είκοσι βραβεία Grammy, δύο Golden Globes και ένα βραβείο Όσκαρ. Πρωτογνώρισε επιτυχία τον Αύγουστο του 1975 με την κυκλοφορία του άλμπουμ “Born to Run”. Από τότε έχει κυκλοφορήσει δεκαεπτά στούντιο άλμπουμ και έχει σημειώσει επιτυχίες με τραγούδια όπως τα “Hungry Heart”, “Dancing in the Dark”, “Born in the U.S.A.”, “Glory Days”, “Streets of Philadelphia”, “Working on a Dream” κ.α. Το 1997 τιμήθηκε με το Polar Music Prize και το 1999 το όνομα του γράφτηκε στο Rock and Roll Hall of Fame.\n1967 Οι The Doors κυκλοφορούν το single “People Are Strange“. Το τραγούδι κυκλοφορεί δύο μόλις ημέρες πριν την κυκλοφορία του δεύτερου στούντιο άλμπουμ του συγκροτήματος με τίτλο “Strange Days”. Το τραγούδι γράφτηκε από τον κιθαρίστα του συγκροτήματος Robby Krieger και τον τραγουδιστή Jim Morrison. Το single “People Are Strange” θα φτάσει μέχρι την δωδέκατη θέση του Billboard.\n1977 Οι The Rolling Stones κυκλοφορούν το διπλό live άλμπουμ τους “Love You Live“. Ηχογραφήθηκε κατά την διάρκεια συναυλιών του συγκροτήματος στην Αμερική το καλοκαίρι του 1975, στην Ευρώπη το 1976 και από μια συναυλία στο Τορόντο του Καναδά. Το άλμπουμ αυτό είναι αφιερωμένο στη μνήμη του μηχανικού ήχου Keith Harwood, ο οποίος απεβίωσε σε αυτοκινητιστικό δυστύχημα λίγο πριν την κυκλοφορία του. Περιέχει ζωντανές ηχογραφήσεις των τραγουδιών “Hot Stuff”, “You Can’t Always Get What You Want”, “Brown Sugar”, “Sympathy for the Devil” κ.α.\nσαν σημερα 23/9\nΠροηγούμενο άρθροΣαν σήμερα 22/9\nΕπόμενο άρθροΟ Σωκράτης Μάλαμας στο Άλσος Νέας Σμύρνης


TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: Πρόωρες εκλογές στις 4 Οκτωβρίου...\nΠρόωρες εκλογές στις 4 Οκτωβρίου...\nΌπως είπε σε...............\nνέο τηλεοπτικό διάγγελμα ο απερχόμενος (!) Πρωθυπουργός, βαρύνουσα σημασία στη λήψη της απόφασης για πρόωρες εκλογές είχε η στάση της αξιωματικής αντιπολίτευσης, ενώ επανέλαβε ότι το 2010 θα είναι καθοριστικό για την πορεία της οικονομίας.\nΤο ΠΑΣΟΚ δεν θα ακολουθήσει τη ΝΔ σε τυχόν επιχείρηση «τεχνητής πόλωσης και λασπολογίας» τόνισε ο εκπρόσωπος Τύπου του Κινήματος Γιώργος Παπακωνσταντίνου, δίνοντας έτσι το στίγμα της προεκλογικής περιόδου.\nΤο σύνθημα όλων είναι «συντρίψατε το ΣΥΡΙΖΑ, προκειμένου να μας βγουν τα κουκιά», τόνισε ο πρόεδρος του ΣΥΝ Αλέξης Τσίπρας, εκφράζοντας τη βεβαιότητα ότι «δεν θα τους περάσει, γιατί λογαριάζουν χωρίς τον ξενοδόχο.\n«Δεν μας ακουμπά ούτε ο πανικός της ΝΔ, ούτε η διάθεση ρεβανσισμού του ΠΑΣΟΚ», δήλωσε ο πρόεδρος του ΛΑΟΣ Γιώργος Καρατζαφέρης.\nΑναρτήθηκε από Trifylianews στις 6:49:00 μ.μ.\nΠΑΣΟΚ: Δεν θα ακολουθήσουμε τη ΝΔ σε «τεχνητή πόλω...\nΕπιστολη Καραμανλή προς τον Κ. Παπούλια\nΤη Δευτέρα ξεκινά η προεκλογική περίοδος


Vincent van Gogh, 1889 - Ίρις - εκτύπωση καλών τεχνών - Artprinta\nΟ πίνακας με τον τίτλο "Ίριδες"ως εκτύπωση τέχνης σας\nΟ πίνακας με το όνομα "Irises" δημιουργήθηκε από τον Βίνσεντ βαν Γκογκ. ο 130 Το αριστούργημα ενός έτους είχε το μέγεθος: 74,3 x 94,3 εκατοστά και βάφτηκε με το τεχνική λάδι σε καμβά. Σήμερα, αυτό το έργο τέχνης ανήκει στην ψηφιακή συλλογή του Το Μουσείο J. Paul Getty. Με ευγένεια του Το Μουσείο J. Paul Getty (με άδεια χρήσης - δημόσιος τομέας)Πίστωση του έργου τέχνης:. Η ευθυγράμμιση είναι μέσα τοπίο μορφή και έχει πλευρική αναλογία 4: 3, πράγμα που σημαίνει ότι το μήκος είναι 33% μεγαλύτερο από το πλάτος. Ο ζωγράφος, βοτανικός εικονογράφος, εκτυπωτής, συρτάρι Vincent van Gogh ήταν καλλιτέχνης από την Ολλανδία, του οποίου το στυλ τέχνης ήταν κυρίως μετα-ιμπρεσιονισμός. Ο Ολλανδός καλλιτέχνης έζησε συνολικά 37 χρόνια, γεννήθηκε το έτος 1853 στο Zundert, North Brabant, Ολλανδία και πέθανε το έτος 1890.\nΑποκτήστε το αγαπημένο σας υλικό προϊόντος\nΓια κάθε εκτύπωση καλών τεχνών προσφέρουμε διαφορετικά μεγέθη και υλικά. Μπορείτε να επιλέξετε ανάμεσα στις ακόλουθες επιλογές προσαρμογής προϊόντος:\nΗ αφίσα εκτυπώνεται σε υλικό καμβά: Η αφίσα είναι ένας καμβάς με εκτύπωση UV με ελαφρώς τραχύ φινίρισμα στην επιφάνεια. Μια εκτύπωση αφίσας χρησιμοποιείται για τη διαμόρφωση της εκτύπωσης καλής τέχνης σε προσαρμοσμένο πλαίσιο. Λάβετε υπόψη ότι, ανάλογα με το μέγεθος της εκτύπωσης αφίσας, προσθέτουμε ένα λευκό περιθώριο μεταξύ 2 - 6 εκατοστών γύρω από το μοτίβο εκτύπωσης, προκειμένου να διευκολυνθεί η διαμόρφωση με το προσαρμοσμένο πλαίσιο σας.\nΕκτύπωση από ακρυλικό γυαλί (με πραγματική επίστρωση γυαλιού): Η ακρυλική γυάλινη εκτύπωση, που συχνά περιγράφεται ως εκτύπωση σε πλεξιγκλάς, θα μετατρέψει το έργο τέχνης σε λαμπρή διακόσμηση στο σπίτι και προσφέρει μια εξαιρετική εναλλακτική επιλογή σε καμβά ή σε εκτυπώσεις. Το δικό σας αντίγραφο του έργου τέχνης κατασκευάζεται κατά παραγγελία με υπερσύγχρονες μηχανές άμεσης εκτύπωσης UV. Το αποτέλεσμα είναι έντονα, έντονα χρώματα. Το σημαντικότερο πλεονέκτημα ενός αντιγράφου ακρυλικού γυαλιού είναι ότι οι έντονες αντιθέσεις και οι μικρότερες λεπτομέρειες θα είναι πιο αναγνωρίσιμες χάρη στην ευαίσθητη τονική διαβάθμιση της εικόνας. Η πραγματική επίστρωση γυαλιού προστατεύει την επιλεγμένη τέχνη σας από το φως και τη θερμότητα για δεκαετίες.\nΕκτύπωση αλουμινίου (αλουμίνιο) Πρόκειται για μεταλλικές εκτυπώσεις σε alu dibond με πραγματικό βάθος. Για την εκτύπωση αλουμινίου Dibond, εκτυπώνουμε το επιλεγμένο έργο τέχνης στην επιφάνεια του αλουμινίου. Τα φωτεινά & λευκά μέρη του πρωτότυπου έργου τέχνης λάμπουν με μεταξωτό γυαλιστερό αλλά χωρίς λάμψη.\nΕκτύπωση καμβά: Ένα τυπωμένο υλικό καμβά που εφαρμόζεται σε ένα ξύλινο φορείο. Κρεμώντας την εκτύπωση καμβά: Οι εκτυπώσεις σε καμβά έχουν το μεγάλο πλεονέκτημα ότι είναι χαμηλού βάρους. Αυτό σημαίνει ότι είναι εύκολο να κλείσετε το καμβά εκτύπωσης χωρίς πρόσθετες επιτοίχιες βάσεις. Επομένως, μια εκτύπωση καμβά είναι κατάλληλη για κάθε τύπο τοίχου.\nΣημαντική νομική σημείωση: Προσπαθούμε το καλύτερο δυνατό για να απεικονίσουμε τα προϊόντα τέχνης μας όσο το δυνατόν ακριβέστερα και να τα παρουσιάσουμε οπτικά. Ωστόσο, τα χρώματα των υλικών εκτύπωσης και της εκτύπωσης μπορεί να διαφέρουν ελαφρώς από την εικόνα στην οθόνη. Ανάλογα με τις ρυθμίσεις της οθόνης και την κατάσταση της επιφάνειας, δεν εκτυπώνονται όλες οι χρωστικές ουσίες όπως ακριβώς και η ψηφιακή έκδοση. Λαμβάνοντας υπόψη ότι όλα μας είναι τυπωμένα και επεξεργασμένα με το χέρι, μπορεί επίσης να υπάρχουν μικρές παραλλαγές στο μέγεθος και την ακριβή θέση του μοτίβου.\nΚατηγοριοποίηση άρθρου: αναπαραγωγή τέχνης\nΠροέλευση των προϊόντων: Γερμανική παραγωγή\nΠροορισμένη χρήση προϊόντος: γκαλερί τέχνης, διακόσμηση τοίχου\nΠλευρική αναλογία: 4: 3\nΣυμπεριφορά αναλογίας μεγεθών: το μήκος είναι 33% μεγαλύτερο από το πλάτος\nΥλικά που μπορείτε να επιλέξετε από: εκτύπωση αφίσας (χαρτί καμβά), ακρυλική γυάλινη εκτύπωση (με πραγματική επικάλυψη από γυαλί), εκτύπωση καμβά, μεταλλική εκτύπωση (αλουμίνιο)\nΠαραλλαγές μεγέθους καμβά σε καρέ (εκτύπωση καμβά): 40x30cm - 16x12 ", 80x60cm - 31x24", 120x90cm - 47x35 ", 160x120cm - 63x47"\nΕπιλογές από ακρυλικό γυαλί (με επικάλυψη από πραγματικό γυαλί): 40x30cm - 16x12 ", 80x60cm - 31x24", 120x90cm - 47x35 ", 160x120cm - 63x47"\nΕκτύπωση αφίσας (χαρτί σε καμβά): 40x30cm - 16x12 ", 80x60cm - 31x24", 120x90cm - 47x35 "\nΠαραλλαγές μεγέθους εκτύπωσης αλουμινίου (υλικό αλουμινίου) 40x30cm - 16x12 ", 80x60cm - 31x24", 120x90cm - 47x35 "\nΚορνίζα: χωρίς αναπαραγωγή\nΛεπτομέρειες σχετικά με το πρωτότυπο έργο τέχνης\nΤίτλος της ζωγραφικής: "Ίριδες"\nΧρόνος: 19th αιώνα\nΈτος έργου: 1889\nΗλικία έργων τέχνης: ηλικίας άνω των 130 ετών\nΜέγεθος πρωτότυπου έργου: 74,3 x 94,3 εκατοστά\nΕκτίθενται σε: Το Μουσείο J. Paul Getty\nΤοποθεσία μουσείου: Λος Άντζελες, Καλιφόρνια, Ηνωμένες Πολιτείες της Αμερικής\nΔιατίθεται σε: Το Μουσείο J. Paul Getty\nΠαραχώρηση του: Το Μουσείο J. Paul Getty\nΌνομα καλλιτέχνη: Βίνσεντ βαν Γκογκ\nΨευδώνυμα: Fan'gao, Van-Gog Vint︠s︡ent, Fan-ku, van gogh, van Gogh Vincent, גוג וי ואן, Gogh Vincent Willem van, 梵高, Gogh Vincent-Willem van, ビ ン セ ン ト ッ ッ ホ, ゴ ッ ו, og נסנט, og נסנט og -kao, v. van gogh, j. van gogh, Vincent van Gogh, Gogh Vincent van, Fangu Wensheng, Fangu\nΕπαγγέλματα: συρτάρι, ζωγράφος, βοτανικός εικονογράφος, εκτυπωτής\nΣτυλ του καλλιτέχνη: Μετά τον ιμπρεσιονισμό\nΗλικία στο θάνατο: 37 χρόνια\nΕτος γέννησης: 1853\nΓεννήθηκε (τόπος): Zundert, Βόρεια Βραβάντη, Ολλανδία\nΈτος θανάτου: 1890\nΠόλη θανάτου: Auvers-sur-Oise, Ile-de-France, Γαλλία\n© Με προστασία πνευματικών δικαιωμάτων - www.artprinta.com (Artprinta)\n(© Πνευματικά δικαιώματα - Το Μουσείο J. Paul Getty - www.getty.edu)\nΤον Μάιο του 1889, μετά από επεισόδια αυτοακρωτηριασμού και νοσηλείας, ο Vincent van Gogh επέλεξε να εισέλθει σε άσυλο στο Saint-Rémy της Γαλλίας. Εκεί, τον τελευταίο χρόνο πριν από το θάνατό του, δημιούργησε σχεδόν 130 πίνακες. Μέσα στην πρώτη εβδομάδα, ξεκίνησε την Ίρις, δουλεύοντας από τη φύση στον κήπο του ασύλου. Η περικομμένη σύνθεση, χωρισμένη σε μεγάλες περιοχές ζωηρού χρώματος με μνημειακές ίριδες που ξεχειλίζουν τα σύνορά της, πιθανότατα επηρεάστηκε από το διακοσμητικό μοτίβο των ιαπωνικών ξυλογραφιών.\nΔεν υπάρχουν γνωστά σχέδια για αυτόν τον πίνακα. Ο ίδιος ο Βαν Γκογκ το θεωρούσε μελέτη. Ο αδελφός του Theo αναγνώρισε γρήγορα την ποιότητά του και το υπέβαλε στο Salon des Indépendants τον Σεπτέμβριο του 1889, γράφοντας τον Vincent της έκθεσης: «[Το] χτυπά το μάτι από μακριά. Είναι μια όμορφη μελέτη γεμάτη αέρα και ζωή».\nΚάθε μία από τις ίριδες του Βαν Γκογκ είναι μοναδική. Σπούδασε προσεκτικά τις κινήσεις και τα σχήματά τους για να δημιουργήσει μια ποικιλία καμπυλωτών σιλουέτες που οριοθετούνται από κυματιστές, στριφτές και κατσαρωτές γραμμές. Ο πρώτος ιδιοκτήτης του πίνακα, ο Γάλλος κριτικός τέχνης, ο Οκτάβιος Μιρμπάου, ένας από τους πρώτους υποστηρικτές του Βαν Γκογκ, έγραψε: "Πόσο καλά έχει καταλάβει την εξαιρετική φύση των λουλουδιών!"


Katerinipress: Καρκίνος και κύστη ωοθηκών - Αποτελεσματικές θεραπείες\nΟι κύστεις στις ωοθήκες είναι σαν μικρά σακουλάκια γεμάτα από υγρό, σε μικρό μέγεθος. Τις περισσότερες φορές δεν εκδηλώνουν συμπτωματολογία. Αν μεγαλώσουν είναι απαραίτητο να αντιμετωπιστούν με φάρμακα ή με χειρουργική αφαίρεση. Ένα πολύ μικτό ποσοστό εκδηλώνει κακοήθεια και χρειάζονται άμεση αντιμετώπιση, καθώς αν σπάσουν μπορεί να μεταλλαχθούν σε καρκινογόνες.\nΗ αντιμετώπισή τους έγκειται σε αντισυλληπτικό χάπι, ώστε η κύστη να συρρικνωθεί, σε αναρρόφηση με τη βοήθεια υπερήχου και σε λαπαροσκοπική αφαίρεση, μία εγχείρηση που εκτελείται με γενική αναισθησία.\nΟ καρκίνος των ωοθηκών είναι ένας κακοήθης όγκος στην μία ή και στις δύο ωοθήκες. Υπάρχουν διάφοροι τύποι καρκίνου, που μπορούν να εμφανιστούν στις ωοθήκες. Ο γνωστός και πιο συχνός είναι ο επιθηλιακός καρκίνος. Έρευνες έχουν δείξει ότι είναι ο 10ος πιο συχνός καρκίνος στις γυναίκες.\nΜεγάλη ηλικία, συνήθως άνω των 60\nΕμμηνόπαυση που έχει καθυστερήσει\nΣτην αρχή, ο καρκίνος βρίσκεται στην ωοθήκη. Έπειτα αρχίζει να εξαπλώνεται σε κοντινά όργανα. Στην συνέχεια πηγαίνει στα τοιχώματα ακόμα και στους λεμφαδένες της κοιλιάς. Σε τελευταίο στάδιο, ο καρκίνος φεύγει έξω από την κοιλιά.\nΗ θεραπεία για τον καρκίνο των ωοθηκών εξαρτάται από το είδος του καρκίνου, το στάδιο και την γενικότερη υγεία του ασθενούς. Ο επιθηλιακός καρκίνος στις ωοθήκες αντιμετωπίζεται με χειρουργική επέμβαση, η οποία μπορεί να συνοδεύεται με χημειοθεραπεία.\nΔείτε περισσότερες πληροφορίες στο kmyrillas.gr.


Βικτώρια Περβίζου - Δικηγόρος και εμπνεύστρια του STEAMulator - Youthnest\nHome » Blog » Βικτώρια Περβίζου – Δικηγόρος και εμπνεύστρια του STEAMulator\nΣήμερα στη στήλη #zounanamesamas φιλοξενούμε μια δυναμική προσωπικότητα! Δικηγόρος και εμπνεύστρια ενός προγράμματος επαγγελματικού προσανατολισμού με άξονα τη γνωριμία των μαθητών με καινοτόμες επιχειρήσεις. Γνωρίστε τη Βικτώρια και το STEAMulator.\nΔε θα έλεγα πως ένα συγκεκριμένο πάθος ήταν αυτό που με οδήγησε στο να μείνω εδώ, ωστόσο μια πληθώρα παραγόντων που σχετίζονται με την πόλη, τις δυνατότητες εξέλιξης καθώς και την ανθρωπογεωγραφία έπαιξαν ουσιαστικό ρόλο στην επιλογή της Θεσσαλονίκης.\nΝα ενσωματώσει στο πεδίο δραστηριοτήτων του και γνώσεων του ένα ευρύ φάσμα επιλογών και συνεργατών, τόσο από Ελλάδα όσο και από εξωτερικό, που θα του εξασφαλίσουν για το πρώτο διάστημα αφενός ρευστότητα και αφετέρου προοπτική.\nΗ ευγένεια και η διακριτικότητα σε όλους τους τομείς.\nΣτη γενιά μας δεν απομένει τίποτα άλλο παρά να τα καταφέρει.\nΤη διαχείριση ομάδων. Πολλές φορές έχει τύχει να συνεργαστώ με άτομα που έχουν διαφορετική ταχύτητα απόκρισης και άλλες προτεραιότητες, γεγονός που μπορεί να δημιουργήσει καθημερινές προκλήσεις και τριβές στη σχέση μας κατά τη διάρκεια ενός πρότζεκτ. Με τον καιρό θα ήθελα να μπορώ να δείχνω μεγαλύτερη ετοιμότητα στη διαχείριση αντίστοιχων καταστάσεων.\nΆλλες φορές η άγνοια κινδύνου, άλλες φορές η όρεξη και επιμονή για την επίτευξη του στόχους ότι θα τα καταφέρω και άλλες φορές ο μονόδρομος που δημιουργείται από την έλλειψη εναλλακτικών. Στη γενιά μας δεν απομένει τίποτα άλλο παρά να τα καταφέρει.\nΘέλετε να μάθετε περισσότερα για τη Βικτώρια και τη δουλειά της;